18.08.2018 14:00 0 1877\nКасб танлашнинг замонавий йўллари\nЮртимизда илм олишга, касб эгаллашга қизиқадиган ёшларнинг кўплиги, лекин олий таълим муассасаларига кириш танловининг қийинлиги ва жойнинг камлиги, оқибатда ўқишга киролмаган ёшлар бошқа имконият тополмай қолиши ҳолати Personal Development Process академиясида дастурлашни ўргатиш бўйича BootCamp ўқув дастурини ташкил қилишга туртки бўлди.\nДавлат тест марказининг маълумотига кўра бу йил 675 049 нафар абитуриент олий таълим муассасаларига кириш учун ҳужжат топширган. Умумий қабул квотасига кўра 87 165 нафар абитуриент талабаликка қабул қилинади. Демак, талаба бўлиш имконияти таҳминан 7 та абитуриентдан 1 тасига насиб қилади. Бу дегани 587 884 нафар абитуриент бу йил талаба бўлолмайди.\nШунча илмга чанқоқ ёшларнинг аксарияти тушкунликка тушиб қолиши мумкин. Балки, кейинги йилга тайёрланишни бошлар, балки ишлаб касб-ҳунар, тадбиркорлик билан шуғулланар, лекин кейинги қабулга, тестгача олдинда яна 1 йил бор! Шу вақтдан унумли фойдаланиш энг муҳим масаладир.\nТест синовларида омади келмаган, лекин илмга чанқоқ, ўз олдига аниқ мақсадларни қўйган, вақти ва пулининг қадрига етадиган ёшларни дастурлашни ўргатиш бўйича ташкил қилинган BootCamp курсимизга таклиф этамиз.\nBootCamp бу - чуқур ва интенсив таълим бўлиб, унда асосий эътибор аниқ бир йўналишга қаратилади ҳамда шу йўналишга алоқадор бўлмаган бошқа қўшимча нарсаларга чалғимасдан илм олишга ҳаракат қилинади.\nКодинг (дастурлаш)ни ўргатиш бўйича BootCamp бу - иш берувчилар ёки ишга тайёрловчиларнинг янги ходимларга дастурлашни ўргатадиган ва қобилиятини шаклантирадиган технологик таълим дастури ҳисобланади. Кодинг BootCampларда дастурлашнинг энг муҳим жиҳатларига эътибор қаратилади ва ўрганувчиларга код ёзишни, дастурлаш орқали реал ҳаётий муаммоларини ҳал қила олишни ўргатади. BootCampда ўқувчиларга реал ва катта веб лойиҳаларда иштирок этиш учун керакли бўлган билимларни қисқа вақт ичида тўлиқ, батафсил ўргатиш асосий мақсад ҳисобланади. Натижада, белгиланган муддат ичида юқори малакали кадрлар тайёрланади ва улар катта лойиҳаларда иштирок этиш даражасига олиб чиқилади.\nДастурлашни ўргатиш BootCampлари 2011 йилдан бошлаб пайдо бўлиб ривожланишни бошлаган. Дастурий таъминотни яратишни тезлаштириш мақсадида компаниялар қисқа муддатларда ўзлари учун кадрлар тайёрлашга эҳтиёж сезди ва BootCampлар ташкил қилина бошлади. BootCampлар аниқ бир йўналишда конкрет масалаларни ҳал қиладиган мутахассисларни қисқа муддатда тайёрлай олиши билан университетларга рақобат қиладиган имкониятларга эришди. Хусусан, дастурлашни ўрганишда бу усул яхши натижалар кўрсатган.\n2017 йилги маълумотга кўра АҚШда 95 та Cодинг BootCamp ташкил қилинган. Ўқув курслар ҳар хил муддатда, 8 ҳафтадан 36 ҳафтагача давом этган. Бугунги кунда АҚШда BootCampларда ўқиш нархлари 9000 дан 21000 гача АҚШ долларида баҳоланмоқда.\nЎзбекистонда «PDP дастурлаш ва тиллар академияси» илк бор дастурлашни ўргатиш бўйича BootCamp дастурини ташкил қилмоқда.\nНега BootCamp муҳим?\nБиз технологиялар ривожланиб бораётган даврда яшаяпмиз. Вақт энг муҳим омиллардан бири ҳисобланади. Бирор мутахассисликни ўрганиш учун 4 йил университетда ўқиш, контракт тўловини тўлаш талаб қилиниши билан бирга асосий мутахассисликни эгалаш учун зарур бўлмаган фанларни, мавзуларни ҳам ўрганиш вақтингизни олади. BootCamp асосида сизга айнан мутахассис сифатида ишлатадиган, керакли бўлган мавзулар ўргатилади. Чунки, келгуси меҳнат жараёнида сизга ўз ишингизни яхши билганингиз учун пул тўлашади. Биз сизга таклиф қилаётган таълим усулида қисқа вақтда тўлиқ мутахассисга айланасиз. Мутахассисликни эгаллагандан кейин молиявий ва меҳнат шароитингизга қараб хоҳлаган вақтингизда университетга ўқишга киришингиз мумкин. Дастурлашни ўрганиб кейин олий таълимга ўқишга кириш контракт тўлови учун маблағ топишнинг энг оптимал ечим бўлади, деб ҳисоблаймиз.\nBootCampда ўқиш учун нималар талаб қилинади?\nBootCamp гуруҳларига 16 ёшдан юқори бўлган, камида ўрта таълим маълумотига эга, компютердан фойдаланишни биладиган, инглиз тилидан бошланғич билимга эга хоҳловчилар қабул қилинади.\nТалабанинг ўзида шахсий ноутбук бўлиши талаб этилади.\nБиз сизга таклиф қилаётган таълимда веб дастурлаш йўналишида тўлиқ дастурчи (Full stack developer) бўлиш имконияти мавжуд. Бунинг учун аввал бир ҳафта давомида сизда дастурчи учун талаб қилинадиган ҳарактер ва минимум билимлар борлиги текширилади. Яни мавзуларни сабр билан ўрганиш, тиришқоқлик, инглиз тилини билиш даражаси (дастурлаш тиллари, технологиялари инглиз тилида ишлагани туфайли, инглиз тилини камида бошланғич даражада билиш талаб этилади), компютерда ишлаш қобилияти ўрганилади.\nЎрганиладиган технологиялар ва тиллар\nBack-end Development: Java Core, Java OOP, Java Advanced, Node JS texnologiyalari;\nSpring технологиялари: Java JSP, Java Servlet, Java JDBC, Java JSTL, Spring MVC, Spring JPA, Spring Boot, Spring Security, Spring Web Services;\nAutomation Testing, Project management va boshqa технологиялари: Selenium, Junit, TestNG, XPath, Cucumber, Agile, Scrum, Maven, Git;\nEnglish: General English, дастурчилар учун талаб этиладиган инглиз тили сабоқлари.\nДастурчилар одатда катта лойиҳалар устида жамоа бўлиб ишлашади. Жамоанинг муваффақиятли ишлашида жамоа аъзоларинг аҳил ва иноқ, бир бирини яхши тушунадиган ҳамфикр бўлиши муҳим аҳамиятга эга. BootCamp ўқув жараёнларида ақлий меҳнатдан ташқари жисмоний тарбия, дам олиш тадбирлари ҳам уюштириб борилади. Хусусан, бўш вақтларда боулинг, футбол ўйнаш, тоққа саёҳатлар ташкил этиб борилади.\nБундан ташқари бўлажак дастурчилар Game Developmentдан ҳам хабардор бўлиши мақсадида Playstation ёки шунга ўхшаш жамоавий консол ўйинлар ҳам уюштирилади.\nBootCamp ўқув жараёнида талабаларни кўп дарслар билан зериктириб қўймасаликка ва ҳар томонлама актив бўлишига, кучли мотиватсия-иштиёқда ушлаб туришга ҳаракат қилинади.\nBootCampда ўқув жараёни қандай ташкил этилади?\nFull stack development ўқув режаси:\nДавомийлиги: 40 ҳафта;\nГуруҳ сиғими: 15 талаба (бир гуруҳда);\nДарслар вақти: Ҳафтада 5 кун (душанба-жума), 40 соат. 8 соат (08:00 - 16:00);\nBootCampда ўқув курсининг нархи ва тўлов шартлари\nБиринчи синов ҳафтаси учун 250 000 сўм. Синов ҳафтасидан кейин ўзлаштириб кета олсангиз сизга тўлов контракти берилади. 40 ҳафта учун жами 10 млн сўм.\nНарх қиммат туюлиши мумкин, лекин, қуйидагилар билан солиштириб кўрамиз:\nБиринчи мисол, университетда 4 йил давомида 8700000 сўмдан жами 34800000 сўм контрак тўлаб дастурлашни бошланғич даражада ўрганиб чиқасиз.\nИккинчи мисол, қисқартирилган, яни ҳафтасига 3 ёки 2 кун 2-3 соатдан дастурлашни ўргатадиган ўқув курсларининг ҳозирдаги ўртача нархи 1 ойга 500000 сўм. Лекин, бу курсларда сиз дастурлашнинг фақат асосий мавзуларини ўрганасиз.\nУчинчи мисол, абитуриентларни тайёрлайдиган ўқув марказларида ўқиш нархи бир йилга ўқув марказнинг савияси ва тажрибасига қараб 1 йилга тахминан 4 млн сўмдан 15 млн сўмгача тўлов қилинади. Ўқув курси сизга университетга кириш кафолатини бермайди ва сиз ҳеч қандай ҳунар эгаси бўлмайсиз. Агар ўқишга кирсангиз ҳам биринчи мисолдаги ҳолатга тушасиз.\nBootCamp ўқув курсида 1 соат дарс учун атига 6250 сўм тўлайсиз. 10 ойдан сўнг тайёр дастурчи бўлиб шаклланасиз. Бу нарх Сизга катта сумма кўринаётган бўлиши мумкин, лекин Сиз бу пулга бир касбга эга бўласиз. Технологияларни яхши ўзлаштирсангиз бу пулни тез топа оласиз.\nВақтингиз ва нақдингизни қадрига етинг.\nЎқув курсларига олдиндан тўлов қилинади. Шартнома асосида нақд, пул ўтказиш, банк пластик карталари орқали тўловни амалга ошириш мумкин.\nBootCamp битирувчиси Full stack developer учун керакли бўлган барча билимларни ўрганади. Меҳнат бозорида Full stack developer лавозимларига даъво қилиши мумкин. Бундан ташқари, Front-end developer, Back-end developer, Software developer, Java developer, Software engineer, QA automation tester, QA engineer каби лавозимларда ҳам ишлаши мумкин бўлади.\nЎқув марказ томонидан битирувчиларга BootCampни якунлаганини тасдиқловчи гувоҳнома берилади. Яхши ўзлаштирган талабалар PDP академиясининг дастурчилар жамоасига таклиф этилади ёки хусусий сектор, давлат органларига тавсия қилинади.\nСиз бир неча лойиҳалар ва 3 ойлик тажриба билан BootCamp курсини битирасиз.\nBootCamp да ўқиш орқали сиз:\n• кейинги 2019 йилги тест синовигача, аниқроғи 10 ой ичида энг замонавий ва даромадли касбни эгаллаб бўласиз;\n• 4 йил давомида ҳар йили 8 700 000 сўм тўлаб (2018-2019 йил ўртача нархи) эгаллайдиган билим ва малакани қисқа муддат ва арзон нархда эгаллаш имкониятига эга бўласиз;\n• кейинги йил ўқишга кириш олдидан сиз яхши иш ҳақи тўланадиган, меҳнат бозорида талаб катта бўлган тайёр мутахассисга айланасиз. Талабалик давридаги молиявий харажатларингизни ўзингиз қоплашингиз билан бирга оилангизга ҳам ёрдам бериш имконига эга бўласиз.\nАгар сиз инглиз тилини яхши билсангиз ва BootCampда дастурлашни ўрганиб курсни тугатсангиз, сиз учун хорижда ўқиш ва ишлаш эшиклари очилади. Чунки, дастурлаш тилини бутун дунёда бир хил тушунишади.\nBootCamp ўз талабаларига шундай билим ва имкониятларни беради!\nБизнинг манзил: Тошкент ш. Миробод тум. Афросиёб кўч. 4-уй. «Grand Trade» бизнес маркази 3-қават


Автотураргоҳларнинг 5 фоизи ногиронлиги бўлган шахслар бепул фойдаланиши учун ажратилади\nНогиронлиги бўлган шахслар автотранспорт воситаларининг тўхтаб туриш жойларига қўйиладиган талаблар тўғрисидаги низом (2018 йил 7 август куни 3048-сон билан рўйхатдан ўтказилган) тасдиқланди. Бу ҳақда Norma.uz хабар берди.\n2018 йил 9 ноябрдан бозорлар, савдо мажмуалари ва бошқа объектлар ҳудудларидаги барча тўхтаб туриш жойларида ногиронлиги бўлган шахсларнинг транспорт воситалари тўхтаб туриши учун камида 5 фоиз жой ажратиш талаб этилади. Бундай жойлар сони 2 тадан кам бўлмаслиги керак.\nҳаракат йўналишига бурчак остида қўйилганда — эни 3,5 м, узунлиги эса 5 м;\nҳаракат йўналишига параллель қўйилганда — эни 2,5 м, узунлиги 7 м.\nНогиронларнинг транспорти учун жойлар тўхтаб туриш жойининг кириш ва чиқиш қулай бўлган қисмида, кўп қаватли тўхташ жойларида эса — биринчи ва бошқа қаватларда лифтга яқин жойларда жойлашган бўлиши керак. Бунда ҳар бир жойдаги тегишли йўл белгилари ва чизиқлар ҳайдовчига яхши кўринадиган бўлиши зарур (қуйига қаранг).\nБундай жойлардан фойдаланганлик учун ногиронлиги бўлган шахслардан ҳақ олинмайди, яъни тўхтаб туриш жойи — мутлақо бепул. Бунда I ва II гуруҳ ногиронлиги бўлган шахслар олдида — ногиронликни тасдиқловчи тиббий маълумотнома, 16 ёшгача ногирон боласи бўлган ота-оналарда эса бола учун ногиронлик пенсияси тайинланганлиги ҳақидаги пенсия гувоҳномаси бўлиши керак.\nМаълумот учун: Йўл ҳаракати қоидаларининг 92-бандига мувофиқ, 5.15 ва 7.17 йўл белгилари ёки 1.24 йўл чизиғининг (юқорига қаранг) биргаликдаги таъсири доирасида тўхтаб туриш тақиқланади. Мазкур қоидани бузганлик учун МЖТКнинг 128−6-моддаси (транспорт воситалари ҳайдовчиларининг тўхташ ёки тўхтаб туриш қоидаларини бузиши) бўйича маъмурий жавобгарлик юзага келади. Қоидабузарлик такрор содир этилишига қараб жарима миқдори 3 ЭКИҲдан 15 ЭКИҲгача ташкил этиши мумкин.\nКиритилди: 18:58 09.08.2018. Ўқилди: 450 марта. Фикрлар сони: 0 та.\nNexia Россияда энг машҳур хорижий машиналар рейтингида...


Тошкентда яна бир янги масжид қурилиши бошланди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Тошкентда яна бир янги масжид қурилиши бошланди\t10:42, 14 июль 2016\tТошкент шаҳри Мирзо Улуғбек туманидаги “Олтинтепа” жоме масжидининг янги биноси 2016 йил 1 февралдаги Тошкент шаҳар ҳокимлигининг қарорига асосан “Авайхон” кўчасида ажратилган ер майдонида шаҳарсозлик меъёрлари ва қоидаларига мувофиқ қурилиш ишлари бошланди.\nЎзбекистон мусулмонлари идораси ташаббуси билан бунёд этилаётган ушбу масжид учун тайёрланган лойиҳага кўра, ҳашаматли, намозхонлар учун жуда қулай ва шинам бўлишига алоҳида эътибор қаратилган.\nТаъкидлаш жоизки, қурилиш ишларига энг моҳир уста ва муҳандислар жалб этилган. Бундай эзгу ишга ҳисса қўшиш истагидаги қурувчилар ўз маҳоратларини кўрсатиб, бор куч-ғайрат билан меҳнат қилишмоқда. Зеро, масжидни обод этишнинг савоби улуғ экани Ислом манбаларида баён қилинган. Бу ҳақда Анас ибн Молик (розияллоҳу анҳу)дан бундай ривоят қилинган: “Ким масжидда битта чироқ ёқса, ўша чироқнинг нури ўчгунича фаришталар у кишининг ҳаққига истиғфор айтиб турадилар”.\nДарҳақиқат, масжидлар ободлиги юрт ободлигидир. Зеро, масжидга ибодат қилиш учун келган халқимиз она-Ватан тинчлиги, халқ осойишталигини сўраб, дуо қилишади. Бу дуоларнинг шарофати ила Яратган юртимизни янада фаровон қилади, неъматларини янада зиёда қилиб беради.\nАзим пойтахтимизда қад ростлаётган ушбу жоме масжид, халқимиз учун жуда катта туҳфа бўлади, деб ёзади “Олтинтепа” масжиди имоми И.Зуҳриддинов.


ҚИСҚА САТРЛАРДА | Сурхон тонги\n2019 йил 21 Август, Чоршанба\nТанқид бор, муносабат йўқ…\nТизим янада такомиллаштирилди\nАфғонистон консули билан учрашув\nБойсундаги М25 конида янги объект очилди\nХАЛҚ ДЕПУТАТЛАРИ СУРХОНДАРЁ ВИЛОЯТ КЕНГАШИ ҚАРОРИ\nСувга чўкишдан сақланинг!\nБанк сармояси эвазига\nЭски Термизнинг ер ости йўли бўлганми?\nБир юз ўттиз Термизий\n“СУРХОН ТАБИАТИ МЎЪЖИЗАЛАРИ” ТАДБИРИ\nУялмасанг, билганингни қил!\nТадбиркор таълим олмоқда\nТанловга – иншо\nСентябр 15, 2018 Жамият Изоҳ қолдириш 219 Кўрилди\n11-12 сентябрь кунлари “Масжид ва мадрасалар учун китоб акцияси” доирасида Термиз, Ангор, Шеробод, Қизириқ, Бойсун, Жарқўрғон, Музработ ва Қумқўрғон туманларидаги 44 та масжидга жами 50 миллион сўмлик 1 848 та китоб етказиб берилди.\nМасжидларнинг ҳар бирига “Қуръони карим” дан тортиб уламолар томонидан ёзилган энг сара асарларгача вақф мулки қилиб берилди.\nЎзбекистон Республикаси Ҳисоб палатаси ишчи гуруҳининг навбатдаги ташрифи Ангор туманида бўлди. Ишчи гуруҳи 36 та маҳалладаги 21 718 та хонадоннинг 21 391 тасида бўлишиб, жами 7085 та масала кўтарилди. Уларнинг 1930 таси ўрганиш давомида жойида ҳал этилди. Ўрганиш давомида туманга 300 дона маиший газ баллонлари келтирилиб, 150 таси тарқатилди. Яна 4 дона трансформатор ва 40 дона темир-бетон таянч ўрнатилиб, 4 та ичимлик суви қудуғи ишга туширилди. Натижада 467 та хонадон сув қудуқларидан тортиб келинган 150 метр қувур орқали ичимлик суви билан таъминланди.\nСаноат корхоналари юрт тараққиёти ва иқтисодиётимиз таянчи ҳисобланади. Бугунги кунда биргина Сурхон воҳасида кўплаб корхоналар фаолият юритмоқда. Жумладан, Шеробод туманидаги цемент заводи, “Агро Шиндонг”, “Термиз чинни” каби корхоналарда ишлаб чиқарилаётган маҳсулотлар нафақат мамлакатимиз ёки вилоятимиз эҳтиёжини қондирмоқда, балки маҳсулотлар хорижга экспорт қилинаяпти.\nЭнг муҳими, бу ердаги маҳсулотлар Ўзбекистонда ишлаб чиқарилган тамғаси билан истеъмолчиларга етказиб берилаётир.\nОлдинги Тадбиркорнинг муаммоси ҳал\nКейинги Ҳаж зиёратидан қайтишди\nСўнгги вақтларда вилоятимиз ҳудудида фуқароларнинг, айниқса вояга етмаганларнинг сув ҳавзаларида чўкиб кетиши билан боғлиқ нохуш …\nВатан, халқ ва оилага муҳаббат инсонийликнинг асосий мезонидир\nМарт 9, 2018\t1,155\nМай 15, 2018\t1,154\nФеврал 27, 2017\t931\nАпрел 27, 2018\t894\nЯнвар 31, 2017\t879\nДавлат маслаҳатчиси – Сурхондарёда\nЯхши мутахассис яхши одам ҳам бўлиши лозим


Найрангбоз... (2019 йил, 21 сон) | insonvaqonun.uz\nБош саҳифа/Олам ва одам/Найрангбоз... (2019 йил, 21 сон)\nНайрангбоз... (2019 йил, 21 сон)\nЖУРНАЛИСТ машаққатли ва шарафли касблардан биридир.\nАфсуски, “Тафаккур чаманзори” масъулияти чекланган жамияти муассислигида Қашқадарё вилояти бўйича ўз ўқувчисига эга бўлган “Мўъжизавий дунё” газетасида мухбир бўлиб ишлаб келаётган Соҳиб Собировнинг (исм-шарифлар ўзгартирилган) хатти-ҳаракатлари, ушбу машаққатли касб номига доғ туширди. Журналистик фаолияти давомида турли корхона, ташкилот ва муассасалар раҳбарлари билан учрашиб мақолалар тайёрлаб анча-мунча таниш орттирган эди. Шу тариқа ишлаб, маошига қаноат қилмаган журналист пул топишнинг бошқа йўлларини излай бошлади. Даставвал, бирор муассасага бориб тирноқ остидан кир қидириб танқидий мақола ёзиб, газетага бериб юбораман дея, таъмагирлик йўли билан беш-олти сўм топиб, тажриба орттирди. Тажрибанинг меваси ширин бўлиб, “қаҳрамон”имизнинг нафси борган сари ҳакалак отаверди.\n2013 йилнинг февраль-май ойларида қайнотаси воситачилигида Ж.Дамировнинг 1993 йилда Душанбе Давлат Педагогика Университетини тамомлаганлиги ҳақидаги бакалавр дипломини нострификация қилдириб бераман, деб унинг ишончига киради. Ж.Дамиров фирибгарнинг ширин ёлғонларига ишониб, унга 1800 АҚШ доллари ва дипломини бериб юборади. У шу дамда дипломи, пул ва нострификация сертификатидан ҳам ажралиб қолди. Пулларни ўзлаштирган фирибгар кўздан ғойиб бўлган эди-да.\nШундан кейин у яна қинғир ишини давом эттириб, 2016 йилда китоблик Б.Равшановни солиқдан 5 600 000 сўм миқдоридаги қарздорлигини бир танишидан эшитиб, унинг муаммосини ҳал қилиб бераман, дея 2 800 000 сўм пулларини олади ва ўз эҳтиёжлари учун ишлатиб юборади. Оқибатда эса, солиқдан қарздорлигини ёпиш ўз гарданида қолади.\n2017 йилнинг августида яккабоғлик\nН.Шодиевнинг ўғлини супер контракт асосида ўқишга киритиб қўяман, деб ваъда берган С.Собиров ундан 24 000 000 сўм миқдоридаги пулларини ўзлаштиради. Шу йилнинг октябрь ойида эса шаҳрисабзлик В.Мардановни шу тарзда 24 234 360 сўмга чув туширади. Декабрда тумандоши Ш.Зариповнинг қизини тиббиёт коллежига ўқишга киритиб қўяман, деб 800 АҚШ долларини чўнтакка уради. Шу тарзда “ҳожатбарор” С.Собиров 5 нафар инсонни ишончини суиистеъмол қилиб, уларни чув туширади. Бу ҳам етмаганидек, тақдир тақозоси билан С.Собировнинг қармоғига бу сафар катта “лаққа” илинди. Г.Жабборованинг пойтахтдан уй олиш нияти борлигини билган фирибгар фурсатни бой бермай отни қамчилади. Ўзини журналист эканлигини, пойтахтда таниш-билишлари кўплигини айтиб, бечора аёлнинг кўнглига йўл топган “шоввоз”нинг бу сафар ҳам омади чопди. Ширинсухан йигитнинг сўзларига ишонган Г.Жабборова унга 3700 АҚШ доллари миқдоридаги пулларни бериб, орзуси оғушида қолади. Шундан кейин С.Собиров анча пайт кўринмай кетади. Орадан қисқа фурсатлар ўтиб, оғзидаги ошни олдириб қўйган жабрдийдалардан яна бири Тошкентдан уй оламан, деб юрган Л.Давронова ҳам С.Собировнинг найрангига учди. Л.Давроновани ҳам 1000 АҚШ долларига чув туширди. Навбатдаги қурбони З.Розиқовани ҳам пойтахтдан уй олиш нияти борлигини билган С.Собиров уни авраб 1300 АҚШ доллари миқдоридаги пулларини олиб, жуфтакни ростлади. Бу сафар ҳам С.Собиров сувдан қуруқ чиқди. Ўзгалар ишончига кириб, фирибгарлик йўли билан даромад орттириб, чўнтак қаппайтириш энди С.Собиров учун чикора иш эди. Кунларнинг бирида С.Собиров тиш оғриғидан азият чекиб шифохонага боради. Шифокор қабулига кирган мухбир суҳбат давомида шифокорга ўзини журналист эканлигини ва “Қашқадарё ҳақиқати” газетасида ишлашини айтади. Босма оммавий ахборот воситалари, газета-журналларни мунтазам кузатиб бормаган шифокор бир зумда фирибгарнинг тузоғига тушади. У шифокорлар Ш.Раҳимов ва И.Акромоваларни алдаб, уларга бир неча маротаба газеталарда мақолаларингизни чиқариб бераман, деб сўзларига ишонтиради. Ш.Раҳимовдан 4 200 000 сўм ва И.Акромовадан 2 350 000 сўм пулларини олиб, шифохонадан ҳам тишини даволатиб, ҳам ҳамёни тўла пул билан чиқиб кетади. Афсуски, бу сафар фирибгарнинг ортидан из қолган эди. Қинғир ишнинг қийиғи қирқ йилда ҳам ошкор бўлади, деганларидек “журналист” қилган қилмишига яраша ўз жазосини олди.\nжиноят ишлари бўйича Чироқчи туман суди раиси\n297\tЧоп этиш PDF


Болани хорижга олиб чиқиш учун ота-оналардан бирининг рухсати талаб қилинмайди - Darakchi\nБолани хорижга олиб чиқиш учун ота-оналардан бирининг рухсати талаб қилинмайди\nЖАМИЯТ 03.05.2017, 16:46\nТеглар: Аэропорт, Ота-она, Бола\nХалқаро пресс-клуб доирасида “Ички ишлар тизимида ислоҳотлар: халқ билан очиқ мулоқот” мавзуида навбатдаги сессия бўлиб ўтди.\nТадбир доирасида журналистлар вояга етмаган болалар учун рухсат олиш тартиблари тўғрисидаги савол билан мурожаат қилишди.\nИИВ Бошқарма бошлиғи полковник Тошхўжаев чет элга ота-оналардан бири билан вояга етмаган боланинг чиқишига рухсат бериш тўғрисидаги тартибга тушунтириш берди.\n“Боланинг вақтинча мамлакатдан чиқиши учун ота-оналардан бирининг рухсати шарт эмас. Ўқув муассасаларида имзоланган зарурий ҳужжатлар, вояга етмаган боланинг сурати ва паспорти кифоя. Иккала ота-онанинг ҳам розилиги фақат болани бутунлай олиб чиқиб кетишга тегишли. Хорижга чиқиш-келиш ва фуқароликни расмийлаштириш бўлими ходимлари томонидан ота-оналардан бирининг рухсати талаб қилинган ҳолатларда фуқаролар ИИВ ишонч телефонига мурожаат қилишлари мумкин.”\nМаҳбусларни қийнаган “Палач”нинг афв этилиши ҳақидаги хабарга ИИВ муносабат билдирди


“Навбаҳор” футболчилардан қарз эмас! | "NAVBAHOR" FUTBOL JAMOASINING RASMIY WEB SAHIFASI\n“Навбаҳор” футболчилардан қарз эмас!\nКеча Ўзбекистон футбол федерациясида бўлиб ўтган йил якунларига бағишлаб ўтказилган тадбирда “Навбаҳор” мавзусини ҳам кўтарилганлигидан хабардорсиз. Федерациямиз раҳбари Мираброр Усмонов жамоанинг молиявий аҳволи билан қизиқиб кўрганди. Йиғилиш якунига етгач, юртимизда фаолият юритаётган сайтларда тадбир турлича кўринишда ёритилди. Хусусан, “uff.uz” сайтида “Навбаҳор” жамоасида 4 миллиард сўм миқдоридаги қарздорлик борлиги ҳақида хабар берилди. Сайт ижодкорларини тадбирда билдирилган фикрларни чалкаштириб берганликлари боис мухлислар орасида турли хил баҳс ва мунозаралар юзага келди. Тошкентда бўлиб ўтган тадбирда қатнашган ва бевосита ЎФФ президенти М.Усмоновнинг саволларига жавоб қайтарган Наманган вилоят футбол федерацияси биринчи вице-президенти Баҳромжон Холмирзаевга мурожаат қилиб, вазиятга ойдинлик киритдик: “Айрим сайтларда тадбирда билдирилган фикрларни нотўғри талқин қилинганлигини ўқиб, ҳайратимиз ошди. Аслини олганда тадбир давомида ҳеч ким жамоани 4 миллиард сўм миқдорида қарзи бор эканлигини айтмаганди. Аксинча, Мираброр Зуфарович 2014 йил ҳисобидан вилоятдаги ҳомий ташкилотлари ўтказиши лозим бўлган 1,5 миллиард сўм миқдоридаги қарздорлик бартараф этилиб, бу йил учун режалаштирилган 2,5 миллиард сўм миқдоридаги ҳомийлик маблағи ўз вақтида ажратилса мақсадга мувофиқ бўлишини, Республика миқёсидаги ҳомийлар ҳам бу борада ёрдам беришларини айтиб, “Навбаҳор”ни барқарор жамоалардан бирига айланиши мумкинлигини эътироф этгандилар. Бу ерда гап “Навбаҳор” жамоасини мураббий ва футболчилардан қарздор эканлиги ҳақида эмас, аксинча “Навбаҳор” клубига ҳомийлар томонидан ўтказилиши лозим бўлган ҳомийлик маблағлари хусусида кетганди. Қарздорлик хусусида гап кетганида, жамоанинг молиявий ҳолатини бугунги кунда анча яхши эканлигини айтиб ўтиш жоиз. Олдинлари клуб йилдан-йилга катта миқдордаги қарздорлик билан ўтарди. Ҳозирда эса вазият тамомила ўзгарган. Яъни, клубни мураббий ва футболчилардан 2014 йил якуни бўйича ҳеч қандай қарздорлиги йўқ”.


"Узоқ умр кўриш қоидалари" китоби, Ҳасанбой Тешабоев\nҲар бир инсон ўзига яраша бир олам. Унинг ўй-кечинмалари, турмуш тарзи, қарашлари, феъл-атвори, юриш-туриши жамулжамликда УМРни ташкил қилади. Ўша умрни мазмунли ўтказиш баробарида узоқроқ давом этиши ҳам қайсидир жиҳатдан ўзимизга боғлиқ. Мазкур китобда узоқ умр кўрувчилар ҳаёти билан танишиш асносида узоқ умр кўришда ҳар биримиз учун фойдали бўлиши мумкин қоидалар баён этилади.\nEnglish for physical culture students\nУзок умр куриш коидалари


Сенатор А. МАҲМУДОВ / Мақола / Инвестиция ва пай фондлари аҳолининг сармоявий фаоллигини оширади\nИнвестиция ва пай фондлари аҳолининг сармоявий фаоллигини оширади\nЮртимизда истиқлолнинг илк йиллариданоқ эркин бозор муносабатларига асосланган демократик ҳуқуқий давлат ва кучли фуқаролик жамиятини барпо этиш борасида кенг кўламли ислоҳотлар амалга оширилмоқда. Бозор муносабатлари босқичма-босқич ривожлантирилиб, мулкчиликнинг хилма-хил шаклларини вужудга келтириш, рақобатни қарор топтириш, бошқаришнинг маъмурий-буйруқбозлик усулларидан воз кечиш, иқтисодий омиллар ва воситаларни кенг жорий этишга алоҳида эътибор қаратилди.\nЎтган даврда қабул қилинган қонунлар иқтисодиётимизни янада либераллаштириш ва модернизациялашда нафақат мустаҳкам ҳуқуқий асос, балки амалга оширилаётган бозор ислоҳотлари ортга қайтмаслигининг кафолати бўлиб хизмат қилмоқда.\nМамлакатимизда демократик ислоҳотларни янада чуқурлаштириш ва фуқаролик жамиятини ривожлантириш концепциясида алоҳида қайд этилганидек, холисона таҳлил, ислоҳотларимизнинг мантиқи ва изчиллиги, уларнинг энг замонавий бозор нормаларига мувофиқлигини баҳолаш иқтисодиётни бошқариш тизимини янада чуқурлаштириш, такомиллаштириш ва либераллаштириш бўйича жиддий эҳтиёж мавжудлигини кўрсатмоқда.\nПрезидентимиз таъкидлаганидек, Ўзбекистонда амалга оширилаётган бозор ислоҳотларининг суръати ва мантиқий талабларидан келиб чиққан ҳолда, эркин бозор иқтисодиёти муносабатларини янада ривожлантиришга хизмат қиладиган бир қатор қонунлар қабул қилишни ҳаётнинг ўзи тақозо этмоқда. “Инвестиция ва пай фондлари тўғрисида”ги қонунни ишлаб чиқиш ва қабул қилиш ана шулар жумласидандир.\nШуни алоҳида таъкидлаш керакки, инвестиция фондлари, бу — жисмоний шахсларнинг ўз пул маблағлари ва активларини бошқариш учун профессионал бошқарувчиларга топшириш механизмидир. Минглаб инвесторларнинг пул қўйилмалари ҳар бир инвесторнинг инвестицияларига муносиб равишдаги улуши мавжуд бўлган ягона портфель сифатида шакллантирилади. Бу эса, ўз навбатида ушбу инвестиция портфелини профессионал бошқариш ва бу билан боғлиқ бўлган хавф-хатарларни диверсификациялаш ҳамда сарф-харажатларни камайтириш имконини беради.\nБугун халқаро амалиётда пай фондлари тобора ривожланиб, молия бозорининг муҳим институтларидан бирига айланиб улгурди. Айни чоғда пай фондлари орқали жамоавий молиялаштириш инвестициявий бизнеснинг энг самарали усулларидан бири бўлиб қолмоқда.\nШу ўринда жамоавий тарзда инвестиция фаолиятини амалга ошириш учун маблағларнинг қимматли қоғозлар чиқариш ёки шартнома тузиш орқали жалб қилинишини қайд этиш лозим. Бунда кичик сармоядорларнинг инвестиция фондига киритган қўйилмалари ягона портфелга жамланади. Ушбу маблағлар келгусида профессионал бошқарувчининг назорати асосида даромадли инвестиция лойиҳаларига жойлаштирилади. Натижада инвесторларнинг вақт ва маблағ борасидаги харажатлари сезиларли даражада камайиб, йирик ҳамда истиқболли инвестиция лойиҳаларини молиялаштириш орқали юқори иқтисодий самарадорликка эришиш имкони юзага келади.\nПай фондларининг асосий фаолияти, одатда, жалб этилган маблағларни қимматли қоғозларга ва бошқа турдаги мол-мулкка жойлаштириш орқали амалга оширилади. Даромадлар инвестиция фонди иштирокчилари ўртасида дивидендлар, фоизлар ёки бошқа тўловлар тўлаш йўли билан қайта тақсимланади.\nИнвестиция фондларини жамоавий молиялаштиришнинг ушбу шакли ўзига хос қулайлик ва устуворликка эга. Аввало, пай фондларига жалб қилинган маблағлар профессионал, соҳада катта тажрибага эга бўлган бошқарувчилар томонидан бошқарилади. Чунки кичик инвесторларнинг акцияларни танлаб олиш ва фонд бозорида ишлашга вақтлари ҳам, зарур даражадаги билимлари ҳам етишмайди. Инвестиция фонди эса ушбу вазифаларни амалга ошириш йўлидаги энг самарали усуллардан биридир.\nИнвестиция портфелини бошқаришда диверсификациялаш юз бериши эҳтимоли мавжуд бўлган хавф-хатарларни камайтиради. Шунингдек, кўп сонли кичик инвестицияларнинг ягона йирик портфель сифатида бошқарилиши туфайли молиявий манфаатдорлик бирмунча ошади. Энг муҳими, иқтисодчилар пай фондларининг ишончли эканлигига алоҳида урғу беришади.\nБугунги кунда инвестиция фондлари ўз йўналишларидан келиб чиқиб, акциялар, облигациялар, аралаш инвестиция, кўчмас мулк, ипотека, венчур, тўғридан-тўғри инвестиция, хеж-фонд, ижара, кредит ва бошқа фондлар кўринишида фаолият юритмоқда.\nМамлакатимизда инвестиция ва пай фондларининг амалиётга жорий қилиниши молия бозорининг янада ривожланишига, аҳоли ҳамда тадбиркорлик субъектларининг бўш пул маблағларини самарали жалб этишга хизмат қилади. Шу боис “Инвестиция ва пай фондлари тўғрисида”ги қонунни ишлаб чиқиш ҳамда қабул қилиш юртимизда жамоавий инвестициялашнинг бундан-да равнақ топишига шароит яратиб, кенг аҳоли қатламининг фонд бозорида фаол иштирок этишини таъминлайди.\nЎзА, Халқ сўзи газетаси, 17.11.2011


Ўзбекистонда Медиа омбудсман институти тузилиши кутилмоқда | Qalampir.uz\nЎзбекистонда Медиа омбудсман институти тузилиши кутилмоқда\nЖамият\t11 Декабрь 2020 15:48 2086\nЎзбекистон оммавий ахборот воситалари ҳуқуқларини ҳимоя қилиш учун Медиа омбудсман институтини тузиш кун тартибига чиққан. Бу ҳақда Олий Мажлис Қонунчилик палатаси спикерининг биринчи ўринбосари Акмал Саидов Ўзбекистон Республикаси Олий Мажлисининг Инсон ҳуқуқлари бўйича вакили (Омбудсман) институтининг 25 йиллигига ва халқаро инсон ҳуқуқлари кунига бағишланган “Омбудсман фаолиятини рақамлаштириш: инсон ҳуқуқ ва эркинликларини таъминлаш ҳамда ҳимоя қилишнинг инновацион механизмлари” мавзусидаги халқаро онлайн-конференцияда айтиб ўтди.\n“1950 йилда Бирлашган Миллатлар Ташкилотининг Бош Ассамблеясининг махсус резолюциясига асосан ҳар йили 10 декабрь куни Инсон ҳуқуқлари умумжаҳон декларацияси қабул қилинган кун – Инсон ҳуқуқларини ҳимоя қилиш куни сифатида нишонланади. Бу йил ушбу байрам 70-маротаба ўтказилмоқда.\nЎзбекистон ҳам Мустақилликка эришганидан сўнг, МДҲ давлатлари қаторидаги кўпгина мамлакатлар орасида биринчилардан бўлиб инсон ҳуқуқлари бўйича миллий институт ташкил қилишга киришди. Aйнан шундай миллий институтлардан биринчиси Ўзбекистон Республикаси Омбудсмани бўлади”, дейди Акмал Саидов.\nСаидовнинг сўзларига кўра, 100 дан ортиқ давлатларда Омбудсман институтлари бор. Уларнинг энг кўпи Россия Федерациясида.\nИнсон ҳуқуқлари бўйича Ўзбекистон Республикаси Миллий маркази директори Саидовнинг қайд этишича, Омбудсман институти инсон ҳуқуқини суддан ташқари йўл билан ҳимоя қилишнинг энг самарали интитутларидан биридир.\n“Омбудсман институти Швецияда ташкил топиб 200 йилдан буён фаолият юритяпти. Қошимча қилишни истардим: Омбудсман институти Швецияда эмас, мусулмон давлатларда, хусусан Aмур Темур салтанатида (Мухтасиб институт бўлиб, у ҳам айнан Омбудсман вазифасини бажарувчи институт) бўлган. Ўзбекистонда ҳозирда миллий институтлар тизими яратилган. Омбудсман билан биргаликда инсон ҳуқуқлари бўйича миллий марказ, Бола ҳуқуқлари бўйича омбудсман, Бизнес омбудсман шулар жумласидандир. Ҳозир бизнинг кун тиртибимизда ОАВ бўйича ҳам Медиа омбудсман тузиш масаласи турибди”, дейди Акмал Саидов.\nСўнгги вақтларда Ўзбекистонда сўз ва матбуот эркинлиги масаласи яна кун тартибига чиққан. Бир тарафдан Ўзбекистон Республикаси Президенти Шавкат Мирзиёев халқаро саммитларда мамлакатдаги демократик жараёнлар, очиқлик ва ошкорлик сиёсати, сўз ва матбуот эркинлиги ҳамда жамоатчилик назорати бўйича ислоҳотлар ортга қайтмас тус олганини айтмоқда. Иккинчи томондан журналистлар ва блогерлар, нодавлат оммавий ахборот воситалари раҳбарлари фаолиятга нисбатан ташқи аралашув ва босимдан сўз очмоқда. Мамлакатда ОАВ билан боғлиқ жараёнлар ҳақида сўз кетганда жарангдор бир жумла бор: ортга қайтмаймиз. Бироқ, олдинга силжиш, янада катта қадамлар ташлаш, бир жойда туриб қолмаслик ва бунга маст бўлмаслик ҳақида ҳозирча сўз очилмаяпти.\n06 Март 15:32 42129\n06 Март 21:35 41997\n06 Март 18:51 41941\n07 Март 15:35 31366\n08 Март 15:34 28557


ТУРКИЯ ВАШИНГТОН БИЛАН ҲАРБИЙ ҲАМКОРЛИККА РОЗИ.\nАгар Саддам Ҳусайн режимини қуролсизлантириш учун уруш ҳаракатларига зарурат туғилса Анкара ҳукумати АҚШ билан ҳамкорлик қилишга тайёр. Бу ҳақда Туркия ташқи ишлар вазири Йасар Йақиш АҚШ мудофаа вазири ўринбосари Пол Вулфовиц билан сўзлашувлар сўнгида баён қилди.\n"Агар сўнгги чора уруш бўладиган бўлса, албатта биз Қўшма Штатлар билан ҳамкорлик қиламиз, чунки Вашингтон бизнинг катта Иттифоқчимиз", - деб қайд этди Йасар Йақиш.\nТуркия Ташқи ишлар вазирининг бундай баёноти тез орада катта шов-шувга сабаб бўлди. Аммо кейинчалик расмий Анкара Йақишнинг сўзларига аниқлик киритиб, унинг баёноти "эҳтимоллик майили"да айтилганини қайд этди. Яъни, урушга зарурат туғилсагина, Туркия АҚШ учқичларига Ироқни бомбалаш учун ўз ҳаво базаларини бўшатиб бериши мумкин.\nСўнгги ойлар давомида АҚШ Форс кўрфази атрофларида ўз ҳарбий мавқини мустаҳкамлашга киришди. Қатар, Кувайт, Уммон, Бахрайн, қисман Саудия Арабистони Ироққа қарши урушда АҚШ билан ҳамкорлик қилишлари мумкин. Вашингтон учун эса Ироққа қарши ҳарбий ҳаракатларда геополитик жиҳатдан Туркиянинг жойлашуви қулайроқ кўринади. Бироқ Анкара АҚШ қўшинларининг Туркия тупроқларига киритилишига қарши. Туркия ташқи ишлар вазири Йасар Йақиш, - "минглаб америка пиёдаларининг тупроқларимиз орқали Ироққа ҳужум қилишларини тасаввур ҳам қилолмайман. Бунга аҳолининг аксар қисми қарши, Туркия тупроқларидан Ироққа биронта ҳам тош отилмаслиги керак, деб қайд этди ва Ироқ масаласининг иложи бор қадар тинч йўл билан ҳал этилишига умид билдирди.\nСешанба куни Туркия ташқи ишлар вазири билан музокараларда бўлган АҚШ мудофаа вазири ўринбосари Пол Вулфовиц ҳамда Давлат котиби ёрдамчиси Марк Гроссманлар уруш олдини олиш учун Саддам ўз феъл-атворини тубдан ўзгартириши кераклигини таъкидлашди.\n"Мақсадимиз Ироқ ва у солаётган оммавий қирғин қуроллари хавфини тинч бартараф этиш экан, кўп нарса Саддам Ҳусайнга, унинг ўзини қандай тутишига боғлиқ. Бу эса Саддамдан туб ўзгаришларни талаб этади", - деб қайд этди АҚШ мудофаа вазири ўринбосари Пол Вулфовиц.\nВашингтондаги Минтақалараро тадқиқотлар марказининг Туркия дастури раҳбари Булент Алиризога кўра, Вашинтон ва Анкара ўртасидаги сешанба кунги музокаралар ва унда кўрилган масалалар биз ўйлагандан кўра анча мураккаб. Алиризонинг "Озодлик" мухбирига айтишича, Туркия АҚШга Йақиш айтаётганиданда кўра кўп нарсани ваъда қилган.\n"Туркия нималар тўғрисида келишиб олгани олдимиздаги бир неча кун ичида маълум бўлади. Аммо, менимча, улар биз ўйлаётгандан кўра кўпроқ нарсалар ҳақида келишиб олганлар", дейди Булент Алиризо.\nҲозирча Саудия Арабистонининг Ироққа қарши урушда қандай рол ўйнаши номаълум. Маълумки, АҚШ 1991 йилги Кўрфаз урушида асосан Саудия Арабистонидаги ҳарбий базаларидан фойдаланган эди. Бироқ, бу сафар Эр-Риёд америкаликлар билан ҳамкорлик қилишни унчалик истамаётган кўринади. Саудия Арабистони Қиролининг сиёсий масалалар бўйича маслаҳатчиси Абдул ал-Зубайр бу ҳусусдаги ўз қарашларини шундай ифода этди.\n"Биз олдин ҳам айтганмиз, Бирлашган Миллатлар Ташкилоти аъзоси сифатида бу борада БМТ чиқарган ҳар қандай қарорни қўллаб-қувватлаймиз. Ҳамкорлик тўғрисида гапирадиган бўлсак вақти – чоғи келганида ҳамма нарсани тарозига солиб қарор берамиз", деди Абдул ал-Зубайр.\nТаҳлилчилар фикрича, Риёд АҚШ қўшинлари учун ўз тупроқларидан жой бермаган тақдирда ҳам, Америка газеталари ёзаётганидек, Вашингтоннинг яқин иттифоқчиси Туркия уларга Ироққа қарши ҳам шимолдан ҳам жанубдан ҳужум қилишлари учун имконият яратиб беради. Аммо Пентагон иккинчи олий мартабали расмийсининг Анкара ташрифи Ироқ масаласи билангина чекланиб қолмади. Душанба куни Туркияга келатуриб Вулфовиц Лондонда қилган чиқишида Европа Иттифоқини Туркия учун эшикларини очишга чақирди. Вашингтон кўпдан буён демократик ва секуляр Туркия бошқа мусулмон давлатларга ўрнак сифатида Европа Иттифоқига қабул қилиниши кераклигини таъкидлаб келди. Европа Иттифоқи расмийлари эса бу борада Туркия билан музокаралар бошлаш кунини 12 декабрда очиладиган Иттифоқнинг Копенгаген саммити давомида маълум қилажакларини айтишди. Вашингтон агар Анкаранинг Европа ҳамжамиятига қўшилиш умидлари пучга чиқса, Туркияда ғарбга қарши кайфиятлар кучайишидан хавотирда. Асли келиб чиқиши турк бўлган америкалик таҳлилчи Алиризо АҚШнинг хавотирлари ўринли эканини айтади.\n"Туркияга бўлган ҳар қандай ксенофобик қарашлар ҳозирги Анкара ҳукуматини АҚШ эхтиёжларига бефарқ қилиб қўйиши, унинг ҳамкорликка бўлган интилишларини сўндириши мумкин", дейди таҳлилчи.\nКопенгаген саммитида Европа Иттифоқига Шарқий ва Марказий Европанинг 10 давлатини 2004 йилда ташкилотга қўшиш масаласи кўрилади. Бу давлатлар орасида 1974 йилда иккига ажралган Қибрис оролининг Юнон томони ҳам бор. Европа Иттифоқи эса бу оролни яхлит холда Иттифоққа қўшилишини истамоқда. Аммо бунга турк томони қарши. Иттифоққа раҳбарлик қилаётган давлат Дания ташқи ишлар вазири Пер Стиг Моллер Қибрис мақоми ҳал бўлмас экан Туркия билан музокаралар бўлмайди, деб қайд этди. Анкаранинг эса Европа Иттифоқи расмийларининг ваъдаларига учиб Қибрисни бой бериб қўйгиси йўқ.


Шэньчжэнда осмонўпар бино чайқалишни бошлади, 15 мингга яқин киши эвакуация қилинди - zarnews.uz\nШэньчжэнда осмонўпар бино чайқалишни бошлади, 15 мингга яқин киши эвакуация қилинди\nХитойнинг Шэньчжэн шаҳрида деярли 300 метр баландликдаги осмонўпар бино яна чайқала бошлади, юқори қаватдаги одамлардан чиқиб кетиш сўралди, деб ёзмоқда хитойлик оммавий ахборот воситалари.\n291 метр баландликдаги SEG Plaza минораси 18 май куни маҳаллий вақт билан пешин вақтида чайқала бошлади. Ўша пайтда бинода 15 мингга яқин одам бўлган, улар 90 дақиқа ичида эвакуация қилинган. Ижтимоий тармоқларда фавқулодда вазият содир бўлган жойдан видеотасвирлар тарқалди. Унда оломон орқага қараб, ҳайратомуз бинодан қочаётгани акс этган.\nТекширувдан сўнг маҳаллий ҳукумат осмонўпар бинонинг тебраниш, силжиш ва чўкиши кўрсаткичлари қабул қилинадиган меъёрда эканлиги, мутахассислар бинонинг асосий тузилиши ва бино атрофида аномалия топилмагани ва бино хавфсизлиги аниқланди.\nОАВ маълумотларига кўра, бугун, 20 май куни маҳаллий вақт билан соат 12:30 юқори қаватлардагилар яна ваҳимага тушишди. Бинода ишлайдиган ходимлар томонидан тақдим этилган видеоларда вентиляторлар, аквариумда сув чайқалаётгани акс этган. Ярим соат ўтгач, маъмурият юқори қаватдаги одамларни пастга тушишини сўрашган.\nSEG Plaza – дунёдаги энг йирик электроника бозори ҳисобланган гавжум Хуацянбэй савдо ҳудудида жойлашган. Бинода турли маҳаллий компания офислари ва кўп қаватли электроника савдо марказлари жойлашган.\nТеглар: Хитой бино\nХитойда йўловчи кемаси ағдарилди, қурбонлар бор\nХитойда содир бўлган зилзила оқибатида 3 киши ҳалок бўлди\nХитойда коронавирус инфекциясининг янги ўчоғи авж олди\nХитой шарқидаги меҳмонхона қулади, қурбонлар бор\nХитойда жанг санъати марказида содир бўлган ёнғинда 18 киши ҳалок бўлди\nХитой бозоридаги портлашда 25 киши қурбон бўлгани айтилмоқда


ЖЧ 2010: Вазият қурбонлари\n09.07.2010 01:22 | WC2010\nЖаҳон чемпионатининг ниҳоясига етишига ҳам бор йўғи бир неча кун қолди. Нима бўлган тақдирда ҳам Африкадаги биринчи ЖЧ нинг гувоҳига айландик. Кимгадир ёқди, кимгадир йўқ. Бошқа чемпионатлар билан солиштиришнинг эса маъноси йўқ. Чунки ҳар бир чемпионат –бу алоҳида ҳикоя. Ўзининг сценарийси билан, қаҳрамонлари билан. Бу худди кинога ўхшайди. Кимгадир триллер ёқса, бошқаларга сокин мелодраммалар. Кимдир эса комедиянинг “жинни”си. Таъб ҳақида баҳслашмайди, дейди-ю. Ушбу мундиал ҳам тарихда ўзига хослиги билан ажралиб туради. Унинг ҳам бошқа чемпионатларда учрамаган ўзига хос хислатлари бор. Нимадир уни бошқа мундиаллардан ажратиб туради, албатта. Шундай “нима”лардан бири –бу ҳакамлар. Чемпионат тугашига 2 баҳс қолганда уларнинг ЖАРдаги иштироки тўғрисида мулоҳаза қилсак бўлади, менимча. 2 учрашувда аҳвол кескин ўзгариб кетмаса керак. Умумий тенденциялар кўзга ташланиб бўлди.\nХўш, ҳакамларга неча баҳо қўйсак бўлади ушбу чемпионатда? 5 баллик тизим бўйича. Менимча 4 қўйсак бўлади. Тўғри кимгадир қўйиб берсанг, ҳозир уларга 2 қўйишга ҳам ўйланиши мумкин. Аммо шошилманг. Келинг бирга мулоҳаза қилиб кўрайлик. Чемпионат давомида ҳакамлар томонидан жуда қўпол хатоларга йўқ қўйилди, қўшиламан. Аммо бир неча ҳакамлар томонидан ўтказилган ажойиб ўйинларни ҳам унутманг. Биз фақат ёмон ўтказилган учрашувларни назарда тутмаслигимиз лозим. Чунки биз умумий баҳо, ўртача баҳо беряпмиз. Баъзида мухлис ва мутахассисларга ҳакамлар учрашувни аъло даражада бошқариши шартдек туюлади. Нима учун? Уларнинг тайёргарлигига сизнинг қандайдир ҳиссангиз борми? Нега биз улардан ҳар доим хатосиз, идеал ўтказилган учрашувларни кутамиз? Ҳакамлик ҳалигача профессионал касб бўлиб шаклланмаган вақтда. Профессионал футболчи ва мураббийлар учрашув давомида юзлаб қўпол хатоларга йўл қўйишади. Аммо ҳакамларнинг ягона хатоси уларнинг фаолиятига нуқта қўйиши ёки бир умр доғ қолдириши мумкин. Бу жуда мураккаб касб. Сен хато қилишга ҳаққинг йўқлигини билиб майдонга чиқиш жуда мураккаб. Бу жуда катта психологик босим. Биз агар Роналдо пенальтини аниқ амалга ошира олмаса ёки бирга бир вазиятда гол ура олмаса, уни тезда кечирамиз.Аммо ҳакам баҳсли вазиятда ўша пенальтини белгилагани ёки аксинча белгиламагани учун бир дунё сўкич эшитади. Нега биз йилига миллионлаб пул ишлайдиган, ўз ишининг устаси бўлмиш, профессионал, ҳар куни айнан шу иш билан шуғулланадиган, бошқа қиладиган иши бўлмаган Роналдони, Мессини, Рунини кечирамизу, ўз ишидан ортиқча вақт ажратиб ҳакамлик касбини ўзлаштириб, унинг эвазига жуда кўп нарсалардан ҳаётида воз кечган бечора Розеттини (масалан) кечира олмаймиз. Ҳа,бу жуда нозик масала. Биз ҳакамлардан идеал бўлишни талаб қилишни тўхтатишимиз лозим. Бу роботлар ўртасидаги баҳс эмас. Бу инсонлар иштирокидаги ўйин ва у ерда инсон фактори устун бўлиши лозим.\nБарча сўнги пайтда ҳакамлар борган сари кўп хато қилишяпти деган фикрни илгари суришаяпти. Йўқ, ҳакамлар кўпроқ хато қилишаётгани йўқ. Шунчаки буни бизга кўпроқ ва сифатлироқ кўрсатадиган бўлишди. Ишонинг бундай хатоларга ҳакамлар ҳар доим йўлга қўйишган. Аммо илгари футбол учрашувлари ҳозирдагидек 30-40 камера эмас, 5-10 камера орқали олиб кўрсатилган. Замонавий технологиялар ҳар қандай заррача хатоликни ҳам кўрсатишга қодир. Бу аслида арзимайдиган заррача хато. Бундай хатоларни 2 марта кўрсатса ҳеч нарса бўлмайди. Аммо уларни қайта қайта намоиш этадиган бўлса, у мухлисларнинг онгига таъсир қилиши, шубҳасиз. Бу жуда катта ахборот зарбаси. Тасаввур қилинг. Замонавий технология ёрдамида қандайдир 5 сантиметрлик оффсайд қайд этилмагани фош этилди. Арзимаган нарса ўзи. Аммо бундай вазиятларни учрашув давомида 10 марта кўрсатса, ҳар қандай мухлис ҳам : “Бу ҳакамми ўзи ё бошқа нарсами”, деган хаёлга бориши табиий. Аммо, аслида бу бўртирилган ҳақиқат! Ундан бошқа нарса эмас. Менга энг ёқмаган томони шундаки, трансляция режиссерлари техника ёрдамида ҳакам хатосини аниқлаб ўзларини шунчалик ақлли ҳис қилишадики, хатога йўл қўйган қанот ҳакамини йирик планда 5 сония кўрсатиб туриш лаззатидан ўзларини тия олишмайди. Майли, ҳакам хатосини кўрсатгин, аммо нима қиласан : “ХАТО ҚИЛГАН ҲАКАМ АНА ШУ БЎЛАДИ!! МАН БИЛАМАН!”, деган маънода иш тутиб. Сени ҳеч ким учрашув давомида мураббийниннг қандайдир ҳаракатини кўролмай қолган ва уни бутун дунёга кўрсата олмаган ёки такрорий лавҳани ўз вақтида кўрсатмаган режиссер ана бу бўлади деб шарманда қилмайди-ку. Ўзи шундоғам ҳакамларга босим юқори бўлса. Булар ҳар қандай арзимаган хато учун ҳакамларни йирик планда кўрсатишдан чарчашмайди. Мен бу сиёсатга бутунлай қаршиман. Ҳа, агар ҳакам Германия –Англия учрашувидаги голни кўра олмаса, уни кўрсатиш керак. Аммо, ҳар қандай сантиметрлик оффсайд учун... Бу аслида жуда кучли қурол. Бир вақтнинг ўзида ушбу трансляцияни миллиардлаб инсон дунё бўйлаб кузатади. Албатта, бундан сўнг барча: “Ҳакамлар ёмон ”, деб жар солади. Ҳакамлар ёмон эмас. Ҳакамлар ўша –ўша. Ҳатто яхшироқ ҳам. Шунчаки биз бунга жуда катта эътибор қаратадиган бўлдик.\nМен қўшиламан. Ҳакамлар ушбу чемпионатда баъзи бир жуда қўпол хатоларга йўл қўйишди. Бу учун уларни жазолаш керакдир, билмадим. Аммо бу хатоларнинг бари босим натижасидир. Сизнинг ҳаракатларингизни бир нечта камера тинимсиз ёзиб олаётганини ҳис этиш, хар бир қилган заррача хатонгиз жамоатчилик эътиборига чиройли қилиб турли нуқталардан йирик планларда намоиш қилиниши билиб туриш жуда мураккаб. Кимдир бун босимни осон енга олади, кимдир эса йўқ. Аммо, биз барча бебахтликларимизда ҳакамларни айблашга ҳаққимиз йўқ. Эрматовнинг жисмоний тайёргарлиги футболчиларникидан қолишмаслигини биласизми? Аммо футболчилар бир йилда 10 ой тинисиз машғулот олиб боришади. Бу уларнинг касблари. Аммо, Эрматов мавсум бошида жисмоний тайёргарлик машғулотларида қатнашади, мавсум давомида бир иккита бўлиши мумкин. Қолган вақт барча нарса унинг ўзига боғлиқ.\nХўш, муаммо бор. Уни ўзмизга яратиб олдик, деярли. Уни худди шундай қилиб йўқотишнинг энди иложи йўқ. Чунки у инсонлар онгига ўрнашиб олди. Энди бир нарса қилмаса бўлмайди. Нима??? Сўнги пайтларда қизғин баҳсларга сабаб бўлаётган мавзу-бу такрорий лавҳалардир. Уни жорий қилиш керакми ёки йўқ. ФИФА, тўғрироғи жаноб Блаттер бунга тиш-тирноғи билан қарши. Қўпчилик бунинг тарафдори. Ҳатто кўп сонли ҳакамлар ҳам. Мен бу ерда ушбу ҳакамларнинг позициясини тушунаман. Такрорий лавҳалар жорий этилганидан сўнг уларнинг иши анча енгиллашади. Ишнинг енгиллашиши ўз йўлига, энг асосийси уларнинг елкаларидаги тоғ ағдарилиб тушади. Улар улкан босимдан, жавобгарлик ҳиссидан қутилишади. Чунки бир нарса бўлиб қолса, техника айбдор. Қарорни у чиқарди. Бу босим нуқтаи назаридан жуда қулай ва фойдали. Аммо, бунда жуда кўп “лекин” ва “агар” лар бор. Жуда кўп. Авваламбор мен ушбу янгиликка нисбаттан ўз фикримни билдирмоқчиман. Мен такрорий лавҳалар ғоясига қаршиман. Аммо, шу билан бирга тушуниб турибман, бу бир кун келиб жорий этилишини. Бундай жамоатчилик босимини ФИФА узоқ инкор эта олмайди ва охир-оқибат футболда такрорий лавҳалар ёрдамида қарор чиқариш жорий этилади. Ишончим комил. Аммо, шундай бўлсада мен бунга қаршиман. Нима учун? Асослаб ўз фикримни изоҳлашга ҳаракат қилиб кўраман.\nБиринчидан: такрорий вазиятлар қандай ҳолларда кўриб чиқилади? Уни ҳакам ҳал қиладими ёки футболчиларми? Агар ҳакам ҳал қиладиган бўлса, яна савол келиб чиқади. Бир вазиятда такрорий лавҳани кўриб, иккинчи вазиятда кўрмаса, бу рақиб жамоанинг норозилини келтириб чиқариши мумкин. Нимага рақибимизнинг вазиятини кўрдинг-у, бизникини кўрмадинг? Тан олинг, ўринли савол. Агар бу ўринли бўладиган бўлса, ҳакам ҳар қандай баҳсли вазиятнинг такрорий лавҳасини кўрадиган бўлса.. Кечарисизу, биринчи бўлиб, сиз мухлислар бундан зерикиб кетасиз. Масалан хоккейда бундай тажриба қўлланилади. Аммо хоккей билан футболни умуман солиштириб бўлмайди. Кўпчилик шундай қилишга ҳаракат қилса-да. Биринчидан, хоккей кичкина майдонда ўтказилади. Вақтнинг тўхтатилиши ўйиннинг суратига деярли таъсир қилмайди. Футбол майдони эса катта,ва бундай тўхталишлар таъсирсиз ўтишининг иложи йўқ. Ундан ташқари хоккейда ҳар қандай тўхталишдан сўнг учрашув секундамери ҳам тўхтайди. Бемалол, хохлаганча мухокама қилиш мумкин. Аммо бу ҳали энг муҳими эмас. Хоккейда ҳакамнинг айтгани - айтган, дегани - деган. Агар у такрорий лавҳани кўрмайман деса унга ҳеч ким жиддий қаршилик кўрсатмайди. Ҳакамга нисбаттан ишлатилган ҳар қандай қўпол ҳаракат ёки СЎЗ (!!) икки дақиқалик жаримага сабаб бўлади. Хоккейда ҳакам билан ҳатто вазиятни муҳокама қилиш ҳам мумкин эмас, сардордан ташқари. Шунинг учун у ерда тартиб бор. Футболда сиз буни тасаввур қилаяпсизми?? Мен сизни ишонтириб айтаман, футболчилар ҳакамга иложи борича турли йўллар билан босим ўтказишга ҳаракат қилишади. Бу кўпроқ циркка ўхшаб кетади.\nИккинчидан: Буни теннисга ўхшаб ҳал этиш мумкин. Ҳар бир жамоага 3 тадан имконият берилади. Улар ўз имкониятларини хохлаган вазиятда ишлатишлари мумкин. Хўш, шундай бўлди ҳам дейлик. Ким Ўзбекистон футбол майдонларини керакли жиҳозлар билан таъминлаб беради? Бу камида ўз ичига 10 тадан кам бўлмаган камера, махсус техник жиҳозларни олади. Бу жудда қиммат. ФИФА буни ўз бўйнига олмайди. Бу ҳақда гап ҳам бўлиши мумкин эмас. Биз ўзимизга бу нарсани сотиб олишга қурбимиз етадими? Йўқ. Натижада нима бўлади? Миллий чемпионатимизда биз эски қоидалар бўйича футбол ўйнасак,ЖЧ ларига чиқсак янгиси билан тўп сурамиз. Иккиламчи қоидалар менимча ҳеч кимга керак эмас.\nУчинчидан: Юқорида йтиб ўтдим. Футбол инсонлар ўйини. Унга техниканинг аралашиши унга жуда катта таъсир ўтказади. Футбол концепцияси ўзгаради. Бу ўзгариш ўзининг орқасидан жуда кўп бошқа ўзгаришларни олиб келади. Шубҳасиз. Шунинг учун ФИФА бу ўзгаришга охиригача қарши бўлади. Менимча, энг мақбул йўл, бу дарвоза орқасидаги қўшимча 2 ҳакам ғояси. Бу камида баҳсли пенальти ва голларни тўғри аниқлаш имкониятини беради. Асосий хатолар ҳам шулар-у. “5 сантиметрлик” оффсайдлар ҳақида баҳслашишни бас қилишимиз керак энди. Ҳа, агар масофа катта бўлган бўлса, бу гапиришга арзийди. Аммо, такрорий лавҳада зўрға кўзга илинадиган вазиятлар ҳақида баҳслашишни ростдан ҳам бас қилишимиз керак. Бу жиддий эмас: “Бу хатолар бутун миллат умидларини ўлдирди” , қабилидаги фикрларни ҳам унутайлик. Ушбу миллат ўз тарихида бундан да каттароқ хатоларни қилган ва бундан кейин ҳам қилади. Англия шундай хато эвазига ЖЧ унвонини қўлга киритган. Марадона шундай хато эвазига Англия устидан ғалаба қозонган. Бундай “миллат тақдирини ҳал қилувчи” хатолар ҳар доим бўлган. Аммо шу пайтгача ҳеч ким бундан трагедия ясагани йўқ. Бугун биз шу иш билан шуғулланаяпмиз. Журналистлар,мухлислар: Ҳамма.\nБиламан, бунинг иложи йўқ. Аммо, келинг ҳакамларни ўз ҳолларига қўяйлик. Агар уларнинг қасддан қилган хатолари ўз тасдиғини топса, уларни жазолайлик. Аммо, шунчаки гапиришни бас қилайлик. Бундан фойда йўқ. Баттар қиламиз.


Одил Аҳмедов: «Россия чемпионатидан таклиф тушса, муҳокамага тайёрман»\n4 Апр 2019 2271\nРоссиянинг «Анжи» ва «Краснодар» футбол клубларининг собиқ ярим ҳимоячиси Одил Аҳмедов ўзининг «Шанхай СИПГ» клубига ўтганига изоҳ берди ва Россия чемпионатидан таклиф тушса, муҳокама қилишга тайёр эканини билдирди.\n– Гапни Хитойда жуда яхши кутиб олишганидан бошлай қолай. Бу ерда менга ҳар томонлама қулай бўлиши учун клубда роса ҳаракат қилишган. Шунга қарамасдан менталитет ва тиллардаги фарқ жуда сезилади. Айтиш мумкинки, энди-энди бу мамлакатга ўргана бошлаяпман.\nРоссия чемпионатини соғинаманми? Албатта. Россия клубларида ҳаётимнинг ёрқин олти йилини ўтказганман. Футболдаги фаолиятимнинг ана шу даври ҳамиша хотирамда қолади. Россия клублари менинг еврокубокларда ўйнаш орзуимни амалга оширган. Футболсеварлар ҳам шундоқ ёнингда туриб, сени қувватлашади. Бу хотиралар мен учун қимматли. РПЛдан таклиф тушса, муҳокама қилишга тайёрман. Россия чемпионатини жуда юқори баҳолайман, – дейди футболчи.\nЭслатиб ўтамиз, Аҳмедов 2011 йилдан «Анжи» таркибида ўйнаган бўлса, 2014 йилдан «Краснодар» клубида тўп сурган. 2017 йилда ўзбек футболчиси Хитойнинг «Шанхай СИПГ» клубига ўтган.


Одам қачон ўзлигини англаганлигини эслолмайди, ўзини танигач, тарихни милоддан аввал ва кейинги даврга бўлди, Яратганни идрок қилгунича санамларга сиғинди, бутун оламни боқариб тургувчи Оллоҳ ишқи қалбини ёритмагунча аросатда бўлди. Пайғамбарлар воситасида ваҳдатни англади, қиёмат қойимдан қўрқди. Шўро тузуми худосизликни тарғиб қилди, одам иймонига иблис оралади, шайтонга ошна бўлди. Шўро империяси барҳам топиб, ҳамма худони эслаб қолган бўлса ҳам ҳали ҳанузгача улар шайтон таъсиридан қутилмаяпти.\nБундан 1,85 миллиард йил аввал Канада ҳудудига 200 км. диаметрдаги кратер келиб урилганлиги туфайли ерда ядро қаҳратони бошланган. 65 миллион йил аввал 180 км. диаметрдаги Чиксулуб кратери Мексикадаги Юкатан ярим оролига келиб урилган. Тўқнашувдан кўтарилган тўфон бир неча йиллар мобайнида Қуёшни Ердан тўсиб қўйган. Натижада ер юзида ҳарорат совиб кетиб, унинг сатҳи музликлар билан қопланган ва тирик мавжудот қирилиб кетган. Бундан 8-10 минг йил аввал глобал иқлим исиши натижасида океанлар бирлашиб кетиб, ер сатҳидан 50 метргача баландликка кўтарилган ва дуёни сув босган. 1996 йилда Японияда, 1952 йилда Курилл оролларида, 2004 йилда Ҳинд океанининг Суматра оролларида рўй берган зилзила туфайли содир бўлган цунами оқибатида сув сатҳи 15-20 метргача кўтарилиб, миллионлаб одамларнинг умрига зомин бўлган.\nАҚШдаги 6 та етакчи илмий текшириш институти олимлари ер юзида глобал исиш ва мангу музликлар эриши натижасида 2100 йилга бориб дунё океани сатҳи бир неча метрга кўтарилишини тахмин қилмоқдалар. Канар архипелагидаги Сан-Мигель-де-ла-Пальма оролида ухлаб ётган вулқон отиладиган бўлса, сув сатҳи ердан 900 метргача кўтарилиб, 800 км. соат-тезликда ҳаракатланади ва оқибатда Африка 100 метргача, Америка 50 метргача ва Британия ороллари 12 метргача баландликдаги сув остида қолиб кетади.\nЕрга яқинлашиб келаётган 390 метр ҳажмдаги Апофис астероиди 2029 йил 13 апрелда ундан 20 минг 404,5 км. узоқликдаги масофадан учиб ўтади ва ернинг тортилиш кучи натижасида ўз траекториясини ўзгартиради. Лекин 2036 йилнинг 13 апрелига келиб, бу астериоднинг қайтиб келиши ва ер сайёраси билан тўқнашиб кетиши эҳтимоллиги тахмин қилинмоқда. 1950 ДА астероиди 2088 йилнинг 18 мартига келиб, ер билан тўқнашиши мумкин. Бу ҳалокатли тўқнашув натижасида дунё океанлари сатҳи 180 метргача кўтарилади ва ер юзини сув босади.\nИсо пайғамбарни худонинг элчиси эканлигини биринчи бўлиб тан олган Яҳё алайҳиссаломни Яҳё шоҳидлари ота-худо деб ҳисоблашади. Улар руҳнинг абадийлигига, жаннат ва дўзахнинг мавжудлигига ишонишмайди. Лекин тез орада Исо пайғамбар қайтиб келиб, Иблис билан жангга киришганида барча инсон зоти қирилиб кетишини башорат қиладилар.\nИсо пайғамбар билан Иблис ўртасида кураш давом этаётган бир пайтда Яҳё шоҳидлари қиёмат қойимни кутиб ер остига кириб кетади, дўзах ва жаннатни тан олмаган гуноҳкор банда эса нафс ҳирсида шайтон билан оғиз-бурун ўпишишда давом этади. Жамиятда ҳамма нарса пул билан ўлчанади, виждон, иймон-эътиқод ўрнини бойлик, очкўзлик, қабоҳат ҳирси эгаллайди. Арзон-гаров сифатсиз маҳсулотлар, заҳар-заққум ясама спиртли ичимликлар, йодланмаган туз савдосига муккасидан кетган бойваччалар дўзах азобини бир чеккага суриб қуйиб, алдов ва хиёнатга бериладилар, гуноҳларини ювиш учун ҳаром пуллар эвазига ҳажга бориб, худони ҳам алдамоқчи бўладилар.\nАхлоқий тубанлашув оқибатида аҳолининг барча қатламлари ўртасида пул воситасида ҳар қандай ишни ҳал қилиш мумкин, деган тушунча табиий одат тусига киради, ёввойи олчоқликка асосланган ўртача саводхонлик даражасидаги тўпорилик ва гумроҳлик намунали маънавий-ахлоқий ҳаёт тарзи сифатида намоён бўлади. Келишувчан матбуот ва хиёбон газеталари тўтиқуш мақомида олди-қочди ва бўлмағур сафсаталар билан омма онгини ўтмаслаштиришга хизмат қилади. Амалдор ва бойваччалар қонунларга рамзий тарзда амал қиладилар, улардан ўз манфаатлари йўлида фойдаланадилар, истаган номаъқулчиликларини амалга оширадилар. Аҳолининг пассивлиги ва ўз ҳуқуқини талаб қилишга лаёқатсизлиги эса жамиятда олчоқлик ва тубанликни юзага келтиради.\nЯрослав Гашекнинг қаҳрамони шоввоз аскар Швейк ичкетма бўлиб лазаретга тушганида ҳамширага: “Ҳатто туғишган аканг бўлиб қолган тақдиримда ҳам мени аямасдан клизма (ҳуқна) қил, чунки бутун Австрия шунга таяниб турибди”,-дейди. Клизма асосида ушлаб турилган жамият ҳаммаёқни булғаб расво қилади ва ўзидан бадбўй ҳид тарқатади.\nШоввоз аскар Швейкдан фарқли ўлароқ Россия давлат думасининг конституциявий қонунчилик ва давлат қурилиши қўмитаси раиси В.Плигин: “Бизнинг давлатчилигимиз кўп сонли полицайлар, ҳалол-покиза махсус хизмат офицерлари, ҳалол судлар ва ҳалол прокуратура ходимларига таянади”,-дея хулоса қилди. Россия жамоатчилиги эса чин сўз эвазига яшаётган давлат тақдири ҳалол-покиза суд ва ҳуқуқ-тартибот идоралари ходимларига тегишли эканлигидан ташвиш ва хавотир билдирмоқдалар.\nЛевада-марказ томонидан ўтказилган сўровномага кўра Россия аҳолисининг 80 фоизи барча амалдор ва мулозимлар устидан фуқаролик назоратини ўрнатиш, улар томонидан оддий халқ ҳуқуқлари поймол қилинишларининг олдини олиш тарафдори эканликларини билдиришган. Демократик фуқаролик жамиятида лавозим ёки амал имтиёз эмас, балки кўпчилик олдидаги масъулият сифатида қабул қилинади. Модомики қонун ҳамма учун баробар экан, унинг олдида амалдор ҳам, оддий фуқаро ҳам ўз масъулиятини бирдай ҳис қилиши керак. Ана шундагина жамият соғломлашади, қонунлар ишлайди, умуминсоний қадриятлар эъзозланади. Илмий тафаккур, ижодий салоҳият пул, бойлик билан ўлчанмайди, иймон-эътиқод турмуш тарзига айланади. Жамоатчилик онгини ўстириш, ҳар бир фуқаро Конституциявий қонунлар билан мустаҳкамлаб қўйилган ҳуқуқ ва бурчларини англаб етиши, оммавий ҳуқуқий саводхонлик фуқаролик жамиятининг бош мезони ҳисобланади.\n1927 йилда Англия эркин фуқароларининг ҳуқуқлари ёзилган, бир неча сарғайган саҳифалардан иборат “Буюк эркинлик хартияси” яқинда “Сотбис” фирмаси томонидан ташкил қилинган ким ошди савдосида 21,3 млн. долларга сотилди. Бу мамлакат фуқаролари учун уларнинг ўз ҳуқуқ ва эркинликлари қанчалик қадрли эканлигидан далолат беради.\nҚадимда порахўрликда гумон қилинган амалдор ўзининг ҳалол-поклигини исботлаш учун муқаддас китобга қўлини қўйиб қасам ичган. Лекин у аввал соф виждон амрига бўйсуниб, берганнинг бетига қарама, қабилида порани олган ва уни идишдан бўшатиб, кейин бўш идишга қараган. Судда эса қўрқмасдан идиш бўш эди, дея қасам ичган. Ҳозир бундай қасам ичишга ҳожат ҳам йўқ, чунки пора олишнинг усуллари шунчалик такомиллашиб кетдики, ҳатто ракета парвозини ёки футбол ўйинини тасвирга олиш учун ўрнатиладиган 16 та видеокамера ёки ҳар қандай малакали қози ҳам бу ҳолатни исботлаб беришга ожизлик қилади ва охир-оқибатда порани эҳсон, дея баҳолайди.\nАфандининг улфатлари эртага қиёмат-қойим бўлади, деган баҳона билан унинг якка-ю ягона қўйини сўйдириб, қозонга солдиришибди-да, ўзлари салқинлаб келиш учун чўмилишга кетишибди. Афанди ҳам сой бўйида чўмилаётган улфатларнинг кийимларини ўчоққа қалаб ёқиб юборибди. Қип-яланғоч қолган улфатлар бундан жаҳли чиқиб, ундан нега бундай қилганлигини сўрашганида Афанди: “Эртага қиёмат қойим бўладиган бўлса, сизларга кийим нимага керак”,-деган экан. Афанди эртага қиёмат қойим бўлишига қанчалик ишонган бўлса, тилида худо, дилида риё бўлган амалдор ва бойваччалар ҳам тавбага келмаган Лут қабиласи қавми каби бу қиёмат-қойимга шунчалик ишонадилар ва халқни алдашда давом этадилар.\n« Мулоҳаза Бугуннинг мавзуси »


36405 Ўқиш режими + -\nИнсон бу дунёда яшар экан, фақат моддиятга боғлиқ бўлган бу тирикликда уни самоларга боғловчи амалларга ҳам эҳтиёж сезади. Мана шу эҳтиёжни билган ва бизни бу дунё ҳаётига фақат ва фақат Ўзини танишимиз учун келтирган Aллоҳ таоло руҳий озуқа ўлароқ зикрлар ва кундалик вазифаларни Пайғамбаримиз алайҳиссалом воситаларида бизларга таълим берган.\nДинимизда кўплаб фазилатда олий бўлган зикр ва дуолар бор. Уларни тинимсиз бажариб юриш орқали инсонда жуда кўп ҳикматлар пайдо бўлади. Банда Aллоҳ таолони зикр қилиш билан У Зотга яқинлашади, У Зотдан хавфи ва ражоси кучаяди. Ким бир нарсани яхши танимаса, ундан қўрқмайди ёки уни яхши кўрмайди. Яхши кўриш учун уни тинимсиз эсламоқ, қалби билан тинимсиз уни ўйлаши лозим бўлади. Ким Aллоҳ таолони танимаса, Уни севмайди. Севмас экан, Уни эсламайди ҳам. Aллоҳ таолони эслаш эса зикр ва дуолар билан амалга ошади.\nҚуйида энг фазилатли ва малоикалар яхши кўриб, пайғамбарлардан мерос қолган зикр ҳақида тўхталамиз.\n«Субҳааналлоҳи, валҳамдулиллааҳи, ва лаа илааҳа иллаллоҳу, валлоҳу акбар ва лаа ҳавла ва лаа қуввата иллаа биллааҳил алаййил азийм».\nИбн Aббос розияллоҳу анҳудан ривоят қилинади:\n«Aллоҳ таоло Aршни яратганда ҳомил ‒ кўтарувчи фаришталарга уни кўтаришни буюрди. Aрш уларга оғир келди. Aллоҳ таоло: «Субҳааналлоҳ», деб айтинглар», деб буюрди. Фаришталар: «Субҳааналлоҳ», дейишди, шунда уларга енгил бўлди. Улар Aллоҳ таоло Одам алайҳиссаломни яратгунича «Субҳааналлоҳ», деб туришди. Одам алайҳиссалом акса урганларида, Aллоҳ таоло у зотни «Aлҳамдулиллаҳ», дейишга илҳомлантирди. Aллоҳ таоло марҳамат қилди: «Сенга Роббинг раҳм қилди ва сен мана шунинг учун яратилдинг». Шунда малоикалар: «Иккинчи калима ҳам улуғ экан. Бизлар ундан ғафлатда қолмаслигимиз керак», деб, уни олдингисига қўшишди.\nБир неча вақт фаришталар: «Субҳааналлоҳи валҳамдулиллааҳи», деб айтиб юришди. Бу ҳол Нуҳ алайҳиссалом замонларигача давом этди. Биринчи бўлиб санам ‒ тошдан ясалган бутлар тутган қавм Нуҳ алайҳиссалом қавмлари эди. Aллоҳ таоло Нуҳ алайҳиссалом қавмларини «Лаа илааҳа иллаллоҳ», деб айтишга буюрди. Шунда улардан рози бўлишини билдирди. Ўшанда фаришталар: «Учинчи калима ҳам улуғ ва шарафли экан. Биз бундан ғафлатда қолмаслигимиз керак», деб, уни олдинги икки калимага қўшишди. Узоқ муддат «Субҳааналлоҳи валҳамдулиллаҳи ва лаа илааҳа иллаллоҳ» калимасини айтиб юришди. Бу ҳол Иброҳим алайҳиссалом пайғамбар бўлиб келгунларича давом этди. Aллоҳ таоло Иброҳим алайҳиссаломга қурбонлик қилишни буюрди. Кейин қўчқор берди. Қўчқорни кўрганларида у зот хурсанд бўлиб: «Aллоҳу Aкбар!» дедилар. Бу калимани эшитган фаришталар: «Бу калима ҳам улуғ ва шарафли экан» деб, уни олдинги учтасига қўшишди. Улар: «Субҳааналлоҳи валҳамдулиллааҳи ва лаа илааҳа иллаллоҳу валлоҳу акбар», деб айтиб юришди.\nЖаброил алайҳиссалом бу калималарни Пайғамбаримиз Муҳаммад соллаллоҳу алайҳи васалламга айтдилар. У зот шодланиб: «Лаа ҳавла ва лаа қуввата илла биллаҳил алаййил азийм», дедилар. Шунда Жаброил алайҳиссалом: «Бу калимани олдингиларига қўшинг», дедилар.\nБу зикрнинг фазилати жуда улуғдир. Шунчалар улуғлигидан у Aршларни кўтаргандир. Ким уни бир кунда Aллоҳ таолони зикр қилиш мақсадида айтса, гуноҳлари кечирилади. Aллоҳ таолонинг ҳузурида олий мақомлар топиб, мағфиратга эришади. Фарз ибодатлардан сўнг айтилса, янада қалби равшанлашади. Чунки фарз ибодатларидан сўнг қилинган дуо мустажобдир. Бу зикрни айтиб дуо қилиш билан инсон Aллоҳ таолога яқинлик ҳосил қилишдек даражага эришади. Бу зикр Аллоҳ таолонинг буюклиги ва поклигига далолат қилади.\nОрифахон Юнусхўжа қизи\nБисмиллаҳир роҳманир роҳим Талаби илмга тўсиқ бўладиган омиллар 1. Ниятнинг бузуқлиги ва шуҳратпарастлик Киши бир ишга киришишидан аввал ўша ишга халал давоми...\n22:12 / 25.01.2017 1562\n00:28 / 08.04.2019 4485\n2018 йил 1 декабрь куни Имом Бухорий номли Тошкент Ислом институтида Муҳаммад соллаллоҳу алайҳи васалламнинг туғилган ойлари муносабати билан талаба қизлар давоми...\n05:28 / 02.12.2018 734\nАмаллар қуруқ суратдир. Руҳлар эса улардаги сирихлоснинг мавжудлигидир. Ихлоссиз амал қуруқ жасад кабидир. Ихлос руҳга ўхшаб амални тирилтиради. Қуруқ қилинган давоми...\n00:38 / 18.07.2017 1582\n16:09 / 29 октябрь 168\n14:13 / 21 октябрь 997\n16:12 / 20 октябрь 190\n16:02 / 19 октябрь 245\n19:00 / 16 октябрь 505\n11:17 / 14 январь 88665


Сана: 19 Октябрь 2017 Курилди: 245 Изоҳ: 0\nУнда 2 ва 18 ёш оралиғидаги болалар ва 18 ёшдан катталар ҳам иштирок этиб, ўз билимларини синаб кўришди. Мусобақа иштирокчилари ёшларига қараб бир нечта гуруҳга ажратилган ҳолда синовдан ўтишди. 14 октябрда ушбу бўлиб ўтган мусобақа натижалари эълон қилиниб, ғолиблар тақдирландилар.\nМаълум бўлишича, беллашувда бу сафар ўзбек қизалоғи — Марям ҳам иштирок этиб, 5 ёшгача бўлган қарийб 30 нафар иштирокчи ичидан 100 дан 98 балл билан 2-ўринни қўлга киритган.\nМарямнинг ота-онаси айтишича, қизалоқ яқиндагина 3 ёшни қарши олган. Лекин ёш бўлишига қарамасдан мусобақада иштирок этиб, ҳайъат аъзоларини ўз билими билан лол қолдирган. Марям ўзининг бу ютуғи билан Редмонд масжиди имоми бўлмиш Имом Набеэлнинг олқишига сазовор бўлди.\nКалит сўзлар: мусобақа, марям, иштирок, билан


САВР (21 апрель – 21 май) - СИЗНИ ЯНАДА НУФУЗЛИРОҚ ВА МАОШИ ЮҚОРИ БОШҚА ИШ ТАКЛИФИ КУТМОҚДА - 11 Января 2018 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2018 » Январь » 11 » САВР (21 апрель – 21 май) - СИЗНИ ЯНАДА НУФУЗЛИРОҚ ВА МАОШИ ЮҚОРИ БОШҚА ИШ ТАКЛИФИ КУТМОҚДА\n2018 йил "Савр”лар учун кўплаб қизиқарли лаҳзаларни тайёрлаган, лекин бу бурж вакиллари биринчи навбатда ўз саломатлигига эътибор қаратишлари лозим. Чунки соғлиқ йил бошиданоқ панд бериши мумкин. Танага келган ушбу "огоҳлик чақируви”га жиддий қаралмаса, касаллик оёқда юриб, ўтказилса, тез орада шифохона эшигини излаб қолиш ҳеч гапмас.\nДаволанишни кейинга қолдириш шунчаки ўтиб кетмайди, куч-қувват тўплаш учун анчагина маблағ ҳам сарфлашга тўғри келади. "Савр”ларга иш ва дам олиш режасини пухта тузиб олишни, кучларини беҳудага сарфламасликни, ҳар нарсага ҳам асабийлашмасликни, кўпроқ тўйиб ухлашни маслаҳат берамиз.\n"Савр”лар учун биринчи ўринда албатта, оила туради. Бу бурж вакиллари оила ришталарини мустаҳкамлашни эплайди. Хонадонида ҳам қулай шароит яратиб қўяди. Оила, хонадон улар учун қўрғон, таянч, жисман ва руҳан дам оладиган тинч бандаргоҳ кабидир. "Савр”лар ўжар, қайсар бўлсалар ҳам, хонадонини яхшилаш учун кучини аямайди. Оилада яхши турмуш ўртоқ бўла олади. Шу билан бирга, жуфтларидан ҳам шуни талаб қилади. Севимли ёри учун ҳар қандай экспериментларга тайёр турадиган "Савр”лар уларни доим ҳайратлантиришга, хурсанд қилишга, ғамхўрлик кўрсатишга интилади. Статистика маълумотларига кўра, бу бурж вакилларида ажралишлар кам бўлар экан. Улар учун яқинларининг қўллаб-қувватлаши, зарур бўлганда бериладиган дўстона маслаҳатлари жуда муҳим.\nКарьерада натижага эришиш учун "Савр”лар кўпроқ меҳнат қилишларига тўғри келади.\n"Савр”ларнинг санъат асарларига, чиройли буюмларга, гўзалликка меҳри ўзгача. Шу сабабдан улар орасида дизайнерлар, санъатшунослар, коллекционерлар кўпроқ етишиб чиқади. Уйларидан ҳам қадимий санъат намуналарини топиш мумкин.\n"Савр”лар табиатан ўта қизиққон бўлади. Улар баъзан аҳмоқона ишларга ҳам қўл уришлари мумкин. Ҳис-туйғулар жиловига тушиб қолмасликни, унинг ўрнига ақлга таяниб иш кўришни маслаҳат берамиз.\n2018 йилда "Савр”лар ўз устида қаттиқ ишлайди, феълида яхши томонга ўзгаришлар бўлади, яъни улар эътиборли, мулойим, хушмуомала одамга айланади. Муҳаббат бобида ҳам жиддий ва давомли муносабатларни истаб қолади. Бу эса янги ҳамроҳларини ўзига мафтун этади. Эрта баҳорда юз берадиган янги танишув тезда муҳаббатга айланади.\nЯнги ёш оилалар фарзандли бўлиш хушхабарини эшитади. "Савр”лар яхши ота-она, улар болаларига қаттиқ боғланган бўлади.\nШу билан бирга, кузга бориб, "Савр”лар чуқур депрессияга тушиши мумкин. Бундай пайтда уларга яқин қариндошлари ёрдам беради. Хафагарчилик уларнинг кўнглида чуқур асорат қолдиради. Кучли асабийлашиш соғлигига салбий таъсир қилиши мумкин.\nЙил охирида "Савр”ларни яна янги танишувлар кутмоқда. Албатта, "Савр”лар энди унга эҳтиёткорлик билан муносабатда бўлади, чунки бир марта оғзи куйганлари бўлиши мумкин.\n"Савр”лар ҳақиқий меҳнаткашлардир. Улар орасида ишёқмаслар кам топилади. Ушбу бурж остида туғилганлар берилган вазифани вақтида бажариш учун тунлари ухламай чиқишлари мумкин. Бу уларнинг ишга масъулият билан ёндашишларидан дарак беради.\n"Савр”лар 2018 йилда ишда баланд марраларни эгаллагиси келади. Бу учун қаттиқ меҳнат қилади, молиявий аҳволини яхшилашга уринади. Бурж вакиллари ўта меҳнаткаш, жуда масъулиятли ва тартиблидир. Шунинг учун уларнинг меҳнати раҳбарият томонидан муносиб баҳоланади. Улар юқори лавозимга интилмайди, уларга ўртача раҳбарлик етарли. "Савр”лар қўшимча вазифаларни бажаришдан қочмайди. Йил сўнггида уларни янада нуфузлироқ ва маоши юқори бошқа иш таклифи кутмоқда. Янги иш янги яшаш жойига кўчишга ҳам сабаб бўлиши мумкин.\nШунингдек, "Савр”лар ишхонада, жамоат жойларида доим чиройли кўринишда бўлишни яхши кўради. Баъзан қиммат кийимларни сотиб олишга қурби етмаса-да, ташқи кўриниши бенуқсон бўлишига ҳаракат қилади, уст-боши ва пойабзалларини озода тутади.\n"Ит” йили аёл "Савр”лар учун омадли ўтади. Улар ниҳоят ўз қаллиғини учратишади. Аввалига у ҳаётида қандай роль ўйнаши тушунарсиз бўлади, лекин муносабатлар узоққа чўзилади. Янги севги-муҳаббат ва дўстона муносабатлардан аёл "Савр”лар ўзларини кўкларга парвоз қилаётган қушдек ҳис қилишади.\nҚишга яқин оилали "Савр”лар оила ва фарзандларига эътиборли бўлишади. Баъзилари ҳатто ишдан бўшаб бўлса-да, оиласига эътибор қаратишади. Бундан эса оила янада мустаҳкам бўлади.\nЭРКАК "САВР”ЛАР УЧУН\nЭркак "Савр”лар 2018 йилда соғлигига эътибор қаратиши тавсия қилинади.\nЭркак "Савр”ларнинг ўзига хос хусусиятларидан бири — уларнинг ишончли эканидир, яъни уларга ишониш мумкин. Ушбу бурж вакиллари, шунингдек, ҳамма ишда тартибни хуш кўрадилар. Улар бутун ҳаётини орзусидаги муҳит ва шароитни нафақат ўзи учун, балки яқинлари, оиласи учун яратишга сарфлашлари ҳам мумкин.\nШунингдек, улар бироз дунёпараст бўлади. Карьерада ҳам, шахсий ҳаётда ҳам доим бирор нарсанинг эвазига ҳақ олишга уринади. Эркак "Савр”лар қизиққон ва журъатлидир. Бирор ишни бошлашса, ирода билан уни охирига етказади. Улар бошқалардан ёрдам кутмайди. Фақат ўзларига ва кучига таянади. Лекин агар ишнинг натижаси моддий даромад олиб келмаса, охирига етказишлари амримаҳол.\nЭркак "Савр”ларнинг кучли жиҳатлари: ишончлилик, сабрлилик, меҳнаткашлик, оилапарварликдир.\nКатегория: MUNAJJIMLAR BASHORATI / МУНАЖЖИМЛАР БАШОРАТИ | Ko'rganlar:: 338 | Добавил: www.BePuL.NeT | Рейтинг: 0.0/0


UzAuto Motors янгиланган Chevrolet Captiva нархини эълон қилди - Daryo\n19:26, 28.09.2021 54973\nUzAuto Motors янгиланган Chevrolet Captiva нархини эълон қилди\nUzAuto Motors Chevrolet Captiva 2022 кроссоверини тақдим этди. Компания матбуот хизмати хабарига кўра, автомобилнинг 4 турдаги комплектацияси мавжуд: бошланғич LT, LT 5, LT 7 ва Premier.\nАвтомобиль 1,5 литрли турбо двигатель, 10,4 дюймли сенсорли экран, автоматик узатмалар қутиси, электр бошқарувли рул билан жиҳозланган, ўриндиқлар soft touch материали билан қопланган.\nЯнгиланган Chevrolet Captiva 2022 автомобилини харид қилиш учун шартномани компаниянинг расмий дилерларида тузиш мумкин.\nбошланғич LT комплектация — 192 775 000 сўм;\nLT комплектация 5 ўринли —238 086 957 сўм;\nLT комплектация 7 ўринли — 244 782 609 сўм ;\nPremier комплектация 7 ўринли — 269 478 261 сўм.\nКомпания хабарида нархлар ҚҚСсиз кўрсатилган. UzAutoSavdo тизимида эса ҚҚС билан қўшиб ҳисоблаганда, Premier комплектация 309 900 000 сўмдан, LT 7 эса 281 500 000 сўмдан бошланиши қайд этилган, бошланғич LT ва LT 5 комплектациялари нархлари эса келтирилмаган.\nБошланғич LT ва LT5 комплектациядаги 5 ўринли автомобилни сотиб олиш истагида бўлган харидорлар, компаниянинг расмий дилерларида ариза қолдириши ёки расмий сайти info@uzautomotors.com орқали онлайн тарзда ариза юбориши мумкин. Тўпланган аризаларнинг сонига қараб, компания ушбу автомобилнинг етказилиб берилишини таъминлайди.\nХабар ёзилган пайтда UzAutoSavdo тизимида Chevrolet Captiva учун навбатлар шаклланиб бўлганди. Хусусан, LT 7 комплектацияси учун навбат 19 донани ташкил қилган бўлса, Premier комплектацияси учун навбат 200 донадан ошди. Тахминий этказиб бериш муддати 2022 йилнинг 28 феврали деб кўрсатилган.\nUzAuto Motors Chevrolet Lacetti ва Spark ишлаб чиқаришни тиклади\nЎзбекистонда Onix ва Tracker ишлаб чиқаришни йўлга қўйишга 427 млн доллардан кўпроқ маблағ ажратилади\n11:39, 18.11.2021 153729\n16:53, 12.11.2021 141567\n12:44, 08.11.2021 85144\n18:20 Бугун 771\nФақат кир ювиш эмас: хўжалик совуни асқатиши мумкин бўлган 10 тавсия\n18:05 Бугун 1611\nБеҳзод Мусаев Москвада Россия соғлиқни сақлаш вазири билан учрашади\n18:00 Бугун 1509\n17:48 Бугун 1378\n18:20, 01.12.2021 113126\n16:52, 02.12.2021 92027\n22:47, 01.12.2021 54456\n16:37, 02.12.2021 54025


Чемпионларни тайёрлаш (3-қисм)\n29 август, 2019, 15:46 232\nРўқизул Бердиевнинг акасидан чемпионларни тайёрлаш сирлари ҳақида.\nЧемпионларни тайёрлашнинг иккита қисмини эътиборингизга ҳавола этган эдик. Бугун биз ушбу маъқоланинг 3-қисмини ҳам намойиш этамиз.\nҚалб нима учун муҳим?\n"Маълумотлар"ни Ботиний онгдан олиб танага узатиш учун!\nБу қанақа маълумотлар? Бу саволга сал кейинроқ яна қайтамиз. Аввало инсон танасидаги маълумот қабул қилувчи бешта сезги органи ҳақида эслатиб ўтаман. Булар: кўриш, эшитиш, ҳид билиш, таъм билиш ва ушлаб кўриб ҳис қилиш.\nБиз реал ҳолатда маълумотларни қандай топамиз?\nАлбатта, қабул қилиш сезгиларимиз орқали амалга ошади. Кўриш қобилиятимиз ёруғлик ва ранглар дунёсида ишлайди. Эшитиш овозлар дунёсида. Ҳид билиш ҳидлар дунёсида. Таъм билиш таъм билиш дунёсида. Қўл билан сезиш, ҳис этиш қобилиятимиз ҳам бизни қанақадир йуналиш билан таъминлайди.\nШулардан учтаси, ҳид билиш, ушлаб ҳис қилиш, таъм билиш қобилиятлари моддий макон доирасида ишлайди. Иккитаси номоддий, нисбатан номоддий. Овоз ва кўриш бир хил - тўлқинда, фақат турли диапазонларда.\nҲид билиш таъм билиш билан солиштирилганда самарадорлиги анча кучли. Пайпаслаб туриб ҳис қилиш ҳид билишдан анча кучли. Эшитиш ҳис қилишдан ҳам кучлироқ. Кўриш эшитишдан анча устунликка эга.\nЭътибор берган бўлсангиз, ҳар бир кейинги сезги инсондаги имкониятларни геометрик тарзда ўстириб боради.\nХўш, кейинги сезги қанақа?\nБизнинг яна бошқа сезгиларимиз ҳам бор. Шулардан бири бизнинг олтинчи сезгимиздир. Олтинчи сезги БУЮК ҚУДРАТ соҳибидир.\nОлтинчи сезги кўриш қобилиятига нисбатан янада кучлироқ. Олтинчи сезги - бу бошқа сезгилар учун мумкин бўлмаган имкониятлар олами, кўринмас нарсаларни вақт ва маконда кўра олиш. Ўтмишни ва келажакни кўра олиш ва энг асосийси, бутун борлиқни тўлақонли қабул қилиш.\nҚадрдонларим, Олтинчи сезги бу шундай асбобки, унинг ёрдамида биз ҚАЧОН? ҚАЕРДА? НИМА? эканлигини аниқ топамиз. Нима учун шундай? Чунки олтинчи сезги бизга танлаш имконини беради. ТАНЛАШ!\nОлтинчи сезги, у идрок ва коммуникация органи бўлиб, миянинг бу қисмлари тебранади, кейин эса макон орқали маълумотларни қабул қилади ва узатади. Бундан ташқари, у индивиднинг макон - замон мўлжалига жавоб беради.\nҚадрдонларим, Худо учун, Коинот учун, инсоннинг РУҲИ учун ВАҚТ деган тушунча мавжуд эмас! Вақтнинг боши ҳам охири ҳам йўқ. Вақтнинг оқими йўқ! Инсонлар ўзининг яшаб ўтган умрини сарҳисоб қилиш учун ҳаётга ВАҚТ деган тушунчани киритганлар. Чунки инсон танасининг умри чегараланган.\nВАҚТ реал ҳаётимиз учун ўта муҳим аҳамият касб этади. Аммо, РУҲимиз учун ВАҚТнинг аҳамияти йўқ. Бу нарсани Альберт Эйнштейн ўзининг нисбийлик назариясида исботлаб берган. Яъни жисм ёруғлик тезлигида ҳаракат қилса ВАҚТ нолга яқинлашиб боради. Демак, инсон РУҲи учун ВАҚТ мавжуд эмас экан, унда унинг учун МАСОФА ҳам, ТЕЗЛИК ҳам мавжуд эмас.\nДемак, маълум "руҳий ҳолат"да биз вақт ва маълумотлар кенглиги майдонида бемалол сайр қилиб, ўзимиз учун керакли "маълумот"ларни йиғиб олишимиз мумкин экан.\nБу қанақа "маълумот"лар, дейсизми? Футболчи ўзини футбол майдонида ўта қулай ва ишончли ҳис қилиши учун зарур бўладиган барча малумотлар...\nФутболчилар Ботиний Онгида мантиқан тушунтирганда "маълумотлар базаси" жойлашган. Ёки бу нарсани шартли равишда "абадий кутубхона", "кўтаргич", балки "Аловуддиннинг сеҳрли чироғи" деса ҳам тўғри келади. ҚАЛБ бу ерда индикатор вазифасини бажаради. Индикатор, бу - узатувчи қурилма. Ҳар бир футболчи ўзининг Ботиний онгидан ўзига керакли маълумотни олади ва бу "кетворган маълумот" ҚАЛБ орқали танага узатилади. Мана шу "маълумотлар" асосида футболчи танасини бошқаради, кўз ёки қулоқ орқали эшитган маълумотлар асосида эмас. Биз барчасини ҳис қиламиз. Эътибор беринг! Мен кўз ва қулоқ орқали демаяпман, ҚАЛБ орқали деб айтаяпман! Фарқини ҳис қилинг! "Маълумот"лар ОНГдан эмас, Ботиний Онгдан олинади! Яъни, маълумотларнинг келиши "олтинчи сезги" кўринишида номоён бўлади.\nБешта сезгингиздан келадиган маълумотлар, бу - мантиқ деб аталади.\nОлтинчи сезгингиздан келадиган маълумотлар, бу - интуиция деб аталади.\nМантиқ, бу - шиллиққуртнинг тезлиги!\nИнтуиция, бу - ёруғлик тезлиги! Фарқини ҳис қилинг!\nЁруғлик тезлиги...!? Интуиция учун бу ҳам кам. Энг ақлга сиғмайдиган "сирли" томони ва инсоннинг илоҳий табиати шундаки, Сиз "воқеалар ривожи"дан анча олдинда юрасиз! Яъни, Сиз керакли пайтда керакли жойда пайдо бўлиб қоласиз! Буларни барини Сиз тасодиф деб уйлайсизми?\nҲиссиётлар шунчаки "нарса"лар эмас! Ҳиссиётлар, бу - маълумотлар оқимидир! Бу "маълумотлар"лар учун Сизнинг бутун танангиз асаб тизими "параболик антенна" бўлиб хизмат қилади. Бу руҳий ҳолатда "маълумотлар оқими" худди қор кўчкисидек устингизга ёпирилиб келади. Олтинчи сезги ишга тушганда РУҲ олган маълумотлар асосида танани бошқара бошлайди. Бу "руҳий ҳолат"да мияда бошқа фикр бўлмайди. Ёпирилиб келган маълумотларни мушоҳада қилиш учун футболчининг ВАҚТи ҳам бўлмайди.\nАйни шу "руҳий ҳолат"да футболчи майдонда энг тўғри қарорларни қабул қила бошлайди. Бу ҳолатда РУҲ танага ОЗОДЛИК, ЭРКИНЛИК ва УЙҒУНЛИКни беради. Бу "руҳий ҳолат"да ҳар бир футболчининг миясида фақат футболдан завқланиш, лаззатланиш ва роҳатланиш бўлади. Бу ҳолатда ОНГда ҚЎРҚУВ, САРОСИМА деган тушунчалар ўз моҳиятини йўқотади. Бу ерда жисмоний кучларингиз иккинчи даражали бўлиб қолади. Бу пайтда футболчи коптокни, футбол майдонини, жамоадошларини, рақиб футболчиларини ва майдондаги вазиятни бутунлигича ҳис қилади. Футболчи рақибининг фикрини олдиндан ўқийди, унинг нима қилмоқчи эканлигини олдиндан билади, унинг ҳаракатларига қарши ҳаракат тизими автоматик равишда ишга тушади. Футболчи ҳар доим рақибларидан бир сонияга ва бир қадам олдинда бўлади. Ҳар бир вазиятда футболчининг қандай қарорга келишини улар кўра олишмайди ва яна..., кўплаб бошқа қобилиятлар ўз-ўзидан ишга тушиб кетади. Масалан, шулардан бири футболчининг гол уриш қобилияти ишга тушиб кетади.\nБу "Руҳий ҳолат"га, бу "Ўзга ўлчамларга эга олам"га қандай қилиб кириш мумкин?\nФутболга нисбатан Ишқ ва Муҳаббат туфайли, ундан олинадиган лаззатланишнинг авж юқори эмоционал кўтаринкилик ҳолатида олтинчи сезги ишга тушиб кетади. Агар буни мунтазам ва тартибли равишда ўтказилса, шартли рефлекс пайдо бўлиб, бу вақтда мия тўлиқ ишлайди.\nБалки бу, буюк Умар Хайём айтганидек - қудратли даражадаги "қурол"дир! Умар Хайём буюк устозлардан бири бўлган. У айтган эди: "Ёвуз одамлар тудаси бу билимларни ёвузлик йўлида ишлатмаслиги учун мен ўз хақиқатларимни етти муҳр ва қирқ қулф ортига яширдим".\nУмар Хайём хақиқатларини минг йиллар оша белгиланган эгаларига етказишга эришди. Буюк математик, ўз билимларини ҳамма аксар кўпчилик ишлатадиган оддий сўзлар ичига сиқиб, зичлаб жойлади, содда тилга шифрлаб махфийлаштирди. Тор фикрли одамларнинг қўлига қудратли қурол тушиб қолмаслиги учун махфий ёзувнинг бутун бир илми ўйлаб топилган эди.\nХудодан келган ИЛМ мавжуд ва у инсоннинг илоҳий табиатини ифодалайди. Умар Хайём ўз рубоийларида "Худодан келган ИЛМ"ни мантиқан ёндошган ҳолда "шароб" ва "май" мисолида тушунтириб берган. Кимки, Умар Хайём рубоийларини "замонавий" тилда "расшифровка қила олган бўлса - инсоннинг асл моҳиятига етибди.\nРўзиқул Бердиев: "Насаф" футболчиларининг жисмоний ҳолати яхши эмас\nРўзиқул Бердиев нега ўзини "Реал" клуби бош мураббийидек ҳис қилишини айтди\nРўзиқул Бердиев мағлубиятдан сўнг нималар деди?


ЎЗБЕКИСТОН РЕСПУБЛИКАСИ ОЛИЙ СУДИНОҚОНУНИЙ ҚУРИЛИШ ЭГАСИГА ТАШВИШ КЕЛТИРДИ from\nНОҚОНУНИЙ ҚУРИЛИШ ЭГАСИГА ТАШВИШ КЕЛТИРДИ\nСуднинг ҳал қилув қарорига асосан Гулистон шаҳрида уч қаватли савдо ва маиший хизмат кўрсатиш биноси мажбурий тартибда бузиладиган бўлди.\nСирдарё вилояти қурилиш соҳасида ҳуқуқий назорат инспекцияси Аҳмад Дўстматов (исм-шарифлар ўзгартирилган)га нисбатан судга даъво аризаси билан мурожаат қилиб, Гулистон шаҳри Хондамир кўчасида қурилган бинони унинг ҳисобидан буздиришни сўраган.\nФуқаролик ишлари бўйича Гулистон туманлараро судининг 2021 йил 14 июлдаги ҳал қилув қарори билан даъво ариза қаноатлантирилган.\nҚарорда уч қаватли ноқонуний қурилма А. Дўстматов ҳисобидан мажбурий тартибда буздирилиши ва Сирдарё вилояти қурилиш соҳасида худудий назорат инспекцияси фойдасига давлат божи ва почта харажати ундирилиши белгиланган.\nСирдарё вилояти суди фуқаролик ишлари бўйича судлов ҳайъатининг 2021 йил 30 ноябрдаги ажрими билан мазкур ҳал қилув қарори ўзгаришсиз қолдирилди.\nАниқланишича, Гулистон шаҳар ҳокимининг 2019 йил 30 сентябрдаги 2355-сонли қарорига асосан А. Дўстматовга Хондамир кўчаси ҳудудидан 1,68 сотих ер майдонида қуришга рухсат берилган. 2020 йилнинг 7 ноябрида шаҳар ҳокимининг 429-сонли қарорига мувофиқ ушбу қарорга ўзгартириш киритилган ва А. Дўстматовга бино қуриш учун ер майдони ажратилган.\nБироқ А. Дўстматовга бино қуриш учун ажратилган ер майдонининг жойлашуви ёндош кўчадаги муҳофаза ҳудудига 6,2 метр ичкарига кирган ҳолда тугаган. Тадбиркор эса, бу ерда ноқонуний равишда қурилиш ишларини бажарган. Шаҳар бош режасида бу ерда пиёдалар йўлакчаси ва ободонлаштириш майдони қурилиши белгилангани учун Сирдарё вилояти қурилиш бош бошқармаси ўз вақтида А. Дўстматовга қурилиш ишларини тўхтатиш ҳақида талабнома юборган. Аммо А. Дўстматов талабномага амал қилмаган ва ноқонуний равишда уч қаватли савдо ва маиший хизмат кўрсатиш мажмуаси барпо этган. Эндиликда суд қарорига асосан ноқонуний қурилган бино унинг ҳисобидан бузиладиган бўлди.\nШу ўринда Гулистон шаҳар қурилиш бўлими мутасаддиларининг эътиборсизлиги ҳам шундай ҳолатнинг юзага келишига сабаб бўлганини таъкидлаш жоиз. Чунки улар лойиҳадаги ер майдони Гулистон шаҳар бош режасига мос келмаса-да, тегишли ҳужжатларни тасдиқлаб берган. Шу сабабли Сирдарё вилояти суди фуқаролик ишлари бўйича судлов ҳайъати вилоят қурилиш бош бошқармасига нисбатан келгусида бу каби қонунбузарликка йўл қўймаслик ҳақида хусусий ажрим чиқарди.\nХулоса ўрнида айтадиган бўлсак, ҳар қандай қонунбузилиш ҳолати фақат ташвиш келтиради. Шу боис ҳар ишда қонун талабларига қатъий риоя этиш зарур.


Шавкат Мирзиёев соғлиқни сақлаш масаласида йиғилиш...\n27.01.2020 23:18 0 3259\nЎзбекистон Республикаси президенти Шавкат Мирзиёев 27 январь куни соғлиқни сақлаш соҳасини ва илм-фан йўналишларини ривожлантириш масалаларига бағишланган йиғилиш ўтказди. Бу ҳақда давлат раҳбарининг матбуот хизмати хабар берди.\nОхирги йилларда тиббиёт соҳасининг бирламчи, тез тиббий ва ихтисослашган ёрдам бўғинларида муҳим ислоҳотлар амалга оширилди. Давлатимиз раҳбарининг 2018 йил 7 декабрдаги фармонига мувофиқ, 2019-2025 йилларда Ўзбекистон Республикаси соғлиқни сақлаш тизимини ривожлантириш концепцияси тасдиқланди.\nКасалликни профилактика қилиш учун врачлик пунктлари ва оилавий поликлиникалар ходимлари уйма-уй юриб, аҳолини патронаж билан қамраб олиши, ҳудудий шифохоналар билан маълумот алмашинуви тўлиқ йўлга қўйилиши зарурлиги қайд этилди. Бунда тиббий маданиятни ошириш, жисмоний тарбия ва спортни оммалаштиришга алоҳида эътибор қаратиш лозимлиги таъкидланди.\nЙиғилишда тиббиёт тизимини илғор хорижий стандартлар асосида ташкил этиш, аҳолининг соғлиқни сақлаш хизматларидан фойдаланишини янада кенгайтиришга қаратилган чора-тадбирлар муҳокама қилинди.\n16 та ихтисослашган марказ касалликлар кўрсаткичини таҳлил қилган ҳолда, уларнинг олдини олиш чораларини кўриши, ўз фаолиятини ҳудудларда ташкил этиб, бирламчи тизим билан ҳамкорликда ишлаши кераклиги кўрсатилди. Ушбу марказларни янада ривожлантириш учун хусусий ва хорижий инвестициялар йўналтириш муҳимлиги айтиб ўтилди.\nОналик ва болаликни муҳофаза қилиш хизматини янада яхшилаш, туғиш ёшидаги аёллар тиббий кўригини тизимли ташкиллаштириш, касалликка чалинганларни соғломлаштириш бўйича аниқ иш режа ишлаб чиқиш юзасидан топшириқлар берилди.\nШу билан бирга, Тошкент шаҳри тез тиббий ёрдам хизмати чақириқларни автоматик қабул қилиш ва ижро этиш бўйича тўлиқ рақамлаштирилди ҳамда 150 та махсус «Форд» автомобиллари билан таъминланди.\nДавлатимиз раҳбари ушбу тизимни 2020-2021 йилларда республиканинг барча ҳудудларига босқичма-босқич татбиқ этиш, шошилинч ва тез тиббий ёрдам хизматини кучайтириш зарурлигини таъкидлади.\nТиббиёт муассасаларини таъмирлаш, моддий-техник базасини мустаҳкамлаш масалаларига ҳам эътибор қаратилди. Инвестиция дастурига мувофиқ тиббиёт муассасаларини жиҳозлаш учун жорий йилда халқаро молия институтлари маблағларини жалб қилиш зарурлиги қайд этилди.\nЙиғилишда соҳадаги кадрлар таъминоти, малакаси ва салоҳияти танқид қилинди. Ҳозирда соғлиқни сақлаш тизимида 75 минг нафар врач фаолият юритмоқда. 2 минг 900 та умумамалиёт шифокори, 10 мингта тор мутахассислар етишмайди. Илмий изланиш натижаларини ҳаётга жорий этиш 5 фоиздан ҳам ошмайди.\nПрезидентимиз мутахассисларни давлат буюртмаси асосида манзилли тайёрлаш, мақсадли квоталарни туман, қишлоқ ва иш жойи кўрсатилган ҳолда шакллантириш зарурлигини таъкидлади.\nТиббиётда илм-фанни ривожлантириш, илмий изланишларнинг устувор йўналишларини қайта кўриб чиқиш бўйича топшириқлар берилди.\nМаълумки, 2020 йил Ўзбекистонда Илм, маърифат ва рақамли иқтисодиётни ривожлантириш йили деб эълон қилинди. Президентимиз Шавкат Мирзиёев Олий Мажлисга йўллаган Мурожаатномасида ҳар йили илм-фаннинг бир нечта устувор йўналишини ривожлантириш зарурлигини таъкидлади.\nХусусан, жорий йилда математика, кимё-биология, геология каби йўналишларда фундаментал ва амалий тадқиқотлар фаоллаштирилиб, олимларга барча шарт-шароитлар яратиб берилади. Шунингдек, илм-фан соҳасида фундаментал ва инновацион тадқиқотлар учун мақсадли грант маблағларини ажратиш механизми тубдан қайта кўриб чиқилади.\nЙиғилишда мутасаддиларга шу борадаги ишларни тизимли ташкил этиш, туб ислоҳотларни мактаб таълимидан бошлаб илмий-тадқиқот муассасаларигача қамраб олиш бўйича топшириқлар берилди.\nДавлатимиз раҳбари фаннинг белгиланган соҳаларига ҳам моддий, ҳам маънавий эътиборни кучайтириш кераклигини алоҳида таъкидлади.\nШавкат Мирзиёев tibbiyot соғлиқни сақлаш\nШавкат Мирзиёев ва Зироат Мирзиёева шарафига қабул маросими ташкил этилди


@audiokoran - Статистика канала GO´ZAL QIROATLAR. Telegram Analytics\n4556 упоминаний канала\n18 Sep, 03:00\nI S L A M🌸💫\nTeran yoki telba fikrlar\n14 Sep, 22:53\n𝘕𝘈𝘉𝘐𝘠𝘎𝘈🍃𝘖𝘚𝘏𝘐𝘘𝘓𝘈𝘙 𝘜𝘺𝘥𝘢 𝘲𝘰𝘭𝘪𝘯𝘨\n14 Sep, 07:21\n13 Sep, 22:22\n☪MP3 QURAN 30 JUZ\n13 Sep, 09:37\nКаналы, которые цитирует @audiokoran\n12 Sep, 04:32\n8 Sep, 04:30\n7 Sep, 06:54\n7 Sep, 06:40\n4 Sep, 05:22\n4 Sep, 04:54\n3 Sep, 21:18\n29 Aug, 02:19\n28 Aug, 11:43\n26 Aug, 20:04\n23 Aug, 03:57\n23 Aug, 03:56\n23 Aug, 03:55\n• ? ViDEO QURAN?\n17 Aug, 17:28\nMishari Abdulloh ?\n15 Aug, 06:19\n15 Aug, 05:51\n10 Aug, 05:31\n9 Aug, 08:48\n8 Aug, 06:17\nمقاطع قرآنية قصيرة\n2 Aug, 06:16\n29 Jul, 06:11\n24 Jul, 06:19\n20 Jul, 09:18\n15 Jul, 06:50\n15 Jul, 04:40\nGO´ZAL QIROATLAR 18 Sep, 10:57\nРепост из: GO´ZAL QIROATLAR\nҚуръон ёдлашнинг йўллари турлича бўлиб уларнинг баъзилари булардир:\n1) Аллоҳ учун холис бўлиши, риё-хўжакўрсинга бўлиб колишидан сақланиш. Чунки, қиёмат куни жаҳаннам биринчи бўлиб, Қори!- дейилиши учун Қуръон ўкиган киши учун қиздирилади. Сизнинг Қуръон ўкишдан максадингиз Аллоҳдан бўладиган ажр-мукофот ва қуйидаги хадисларда зикр килинган мартаба ва даражалар бўлсин!.\nОхиратда: «Ўқи ва юқори даражага кўтарил, дунёда тиловат қилганинг каби тиловат кил, сенинг манзилинг сен ўқиб бориб тўхтаган энг охирги оят олдидадир» дейилади. (Бу хадисни Термизий: 2914 ва Абу Довуд: 1464 -хадисда Аблуллох ибн Амр ибн ал Ос розияллоху анҳумодан ривоят килдилар).\nРасулуллоҳ саллаллоҳу алайҳи васаллам: «Сизларнинг яхшироғингиз Қуръонни ўрганиб, уни ўргатган кишидир» дедилар. (Бу хадисни Бухорий 5027- хадисда Усмон розияллоҳу анҳудан ривоят қилганлар).\nАнас ибн Молик розияллоҳу анҳу ривоят килиб, дедилар: Расулуллох саллаллоҳу алайҳи ва саллам: «Одамлар орасида Аллоҳ таолонинг аҳли бордир. — дедилар». Ё Расулуллох саллаллоҳу алайхи васаллам улар кимлар? — деб сўрадилар: Пайғамбар саллаллоҳу алайҳи васаллам «Улар Қуръон аҳли, Аллоҳнинг ахли ва унинг хос кишиларидир»— дея жавоб бердилар. (Ибн Можа саҳиҳ санад билан 215- ҳадисда ривоят килдилар).\n2) Замонавий янги жиҳозлар ва алоқа воситаларидан фойдаланиб тоқатингизга қараб, мумкин қадар қироатни тузатиш. Бироқ булар қироатни яхши биладиган устоздан бехожат қилолмайди.\n3) Ёдланган жойларни дафтарга белгилаб кўйиб, бир хафта, ўн кун ёки узоғи билан икки хафтага бўлиб, узуликсиз такрорлаб турасиз токи бу эсда яхши сакланиб колсин.\n4) (3 ракамда айтилганидек) Белгиланган кунлик ўтган дарсларни такрорлаб бўлгандан сўнг, янгисини ёдлашга киришинг. Агар такрорни яхши килмаган бўлсангиз янги ёдлашга киришманг. Бу сизга фойдали ва тез ёдлашингиз учун яхшидир.\n5) Янги ёдлаганингиз мустахкам бўлиши учун шу куннинг ўзида кучингиз етганича такрор килинг.\n6) Янги ёдлаганингизни тўрт кун кетма-кет такрор килинг сўнг (3-ракамдаги) умумий такрорга кўшиб кўйинг.\n7) Озрок бўлса хам зерикиш ва малолланиш хосил бўлмайдиган микдорда ёдланг. Гап узлуксиз давомли ёдлашдадир. Чунки, йўлда тўхтамай юрган манзилга етади, отининг чопкирлигига суяниб дангасалик килган одам манзилга хам етолмайди отини хам халок килади.\n8) Факат бир хил Қуръондан ёдланг, уни бошка нусхага ўзгартирманг. Агар ёзуви катта-катта бўлса ёдлаш хатодан холирок бўлади.\n9) Янги ёдлаганни аввалгиси билан богланг. Аввалги дарснинг охирги оятини янги ёдланган дарснинг бош ояти билан доимо боғлаб кетинг.\n10) Агар араб тилини билсангиз) мухтасар тафсирлардан фойдаланинг, тушуниш билан ёдлаш тезлашади.\n11) Ёдланган сураларни намозда ва холи вактингизда ўкишни машк килинг.\n12) Такрорлаш тўла суратда давом этиши учун хафтада бир кунни таъйинлаш лозим. Бу кунда кайтара олмай колган кунларингиздаги карзларингизни адо киласиз.\n13) Ўзингизга муносиб вактларни танлаб олинг, акл жамланиб турганда ёдлаш хам осон, хам яхши бўлади.\n14) Аллоҳга боғланишни ва сизга Қуръонни ёдлашни енгил килиши хамда бу ишда сизга муваффақият беришини сўраб дуони кўпрок килинг.\n15) Гуноҳлардан сақланинг. Хусусан, кўз ва қулоқ гуноҳларидан сакланинг.\nҚуръон ёдлашнинг булардан бошка йўллари хам бор, уларни зикр килсак гап чўзилиб кетади. Уларга кўпрок изланиш ва ўзингиз каби ўртогларингиздан сўрашлик билан эришасиз.\nАллоҳ сизга тавфиқ берсин ва сизу бизни Қуръон аҳлидан қилсин!\n👉кўришлик учун босинг👈😢\nGO´ZAL QIROATLAR 18 Sep, 10:56\n🌹ЖУМА КУНИНИНГ СУННАТЛАРИДАН.🌹\n1) Ғусл қилиш. 🛁🚿\n2) Атир суртиш.🌹\n3) Мисвак ишлатиш.🌹\n4) Гўзал ва пок кийим кийиш .👕\n5) Каҳф сурасини ўқиш.📖\n6)Жумаъ намозига эртароқ бориш🚶♂\n7) Дуони кўпайтириш.🤲\n8) Набий соллаллоҳу аълайҳи ва салламга саловатни кўпайтириш.\n🌹 اللهم صلي و سلم علي نبينا محمد 🌹\n💠 ГЎЗАЛ ҚИРОАТЛАР КАНАЛИГА ҚЎШИЛИНГ\nGO´ZAL QIROATLAR 15 Sep, 12:40\nМусо алайҳиссалом кўзлари ва қўлларини осмонга кўтариб, қавмларини сув билан сероб қилишини сўраб Роббиларига дуо қилдилар. У киши дуо қилганларида тили забонсиз тошдан сув отилиб чиқишини билмагандилар.\n« (Эй бани Исроил), Мусо ўз қавми учун сув тилаганида: «Асоингни тошга ургин», дедик. Бас, ундан 12 чашма отилиб чиқди – ҳар бир қабилага (улар 12 уруғ эдилар) ўз суви маълум бўлди. (Ва уларга дейилди:) «Аллоҳ берган ризқдан еб-ичинглар. Ер юзида бузғунчилик жиноятларини қилманглар» (Бақара сураси, 60 оят).\nБундан олинадиган фойда:\nГоҳида муаммодан қутулиш сизнинг ақлингизга сиғмаган, ўйламаган томондан келади. Сиз эса чиндилдан дуо қилиб, гўзал таваккалга ва Аллоҳга ишонч билан умид қилишга машғул бўлинг. Шунда ўйламаган томонингиздан нажот келади.\n👉 @Audiokoran @mp3_quran\nGO´ZAL QIROATLAR 15 Sep, 12:32\nУч эзгу амални қилиш учун оғир меҳнат ҳам, пул ҳам керак бўлмайди:\n1. Одамларга табассум қилиш;\n2. Саломни кенг ёйиш;\nGO´ZAL QIROATLAR 15 Sep, 05:16\nGO´ZAL QIROATLAR 12 Sep, 04:32\nРепост из: MP3 QURAN 30 JUZ\n🔘 ХАР ХИЛ ҚОРИЛАРДАН ОЯТУЛ КУРСИЙ\nGO´ZAL QIROATLAR 11 Sep, 07:28\nGO´ZAL QIROATLAR 10 Sep, 09:08\nИндонезияда Қуръон мусобақаси бўлиб ўтди. Ғолибга 2500$ мукофот қўйилди. Бу тасвирда мусобақа ҳакамлари қиздан юзини очиб ўқишни, бу эса мусобақа қонуни экани, юзини очмаса мусобақага қатнашолмаслигини айтишди. Қиз бу талабдан бош тортди ва мусобақага қатнашмаслигини айтиб, курсини тарк этди. Иффатини сақлаган аёлга Аллоҳ таоло мусобақага тикилган мукофотдан бир-неча баробарини қайтарди. Бу ҳолатни гувоҳи бўлганлар қория қизга ташаккурномалар йўллаб, мукофотлар юборишди. Баъзилар уй ҳам совға қилди. Умрага йўлланма ҳам берилди. Мусобақа ташкилотчилари қиздан узр сўрашди. Индонезиянинг "Висол" канали эса қизга мукофот ўлароқ 7200$ беришди.\nGO´ZAL QIROATLAR 9 Sep, 08:48\n💠 Ассаламу алайкум азизлар бу ерда фақат қориларни тўлиқ қуръондан қироати вақти соати билан қўйилиб борилади ИншааАллоҳ\nДЎСТЛАРГА ҲАМ УЛАШИНГ САДАҚАИ ЖОРИЯ БЎЛИБ ҚОЛИШИ МУМКИН\nБИЛМАЙСИЗКИ СИЗ САБАБ КЎП ИНСОНЛАР ФОЙДА ОЛИШИ МУМКИН !\n《َأَحْسِنُوا إِنَّ اللَّهَ يُحِبُّ الْمُحْسِنِينَ\n📲 Уланиш учун линк\nGO´ZAL QIROATLAR 9 Sep, 08:46\nРасулуллоҳ соллаллоҳу алайҳи ва саллам хурмо ёғочига суяниб хутба қилар эдилар. У зотга минбар қўйилиб, ёғочни тарк этганларида, унинг зорлангани эшитилди. (Минбардан) тушиб уни бағирларига босгандилар, у тинчланди.\nМаҳзунни, у хотинми, фарзандми ё бошқа тирик жонзотми, бағирга босиб тинчлантириш, суннат амалга айланди.\nGO´ZAL QIROATLAR 9 Sep, 08:42\nМутоффифун сураси, 15-16-оятлар.\nАллоҳим, карим юзингга назар солиш лаззатидан бизни маҳрум қилма!\nGO´ZAL QIROATLAR 9 Sep, 08:37\nЎтган "азиз авлиёлар"дан, қабрда ётганлардан мадад сўраш жоиз деб юрадиганлардан бири тирик одамлардан ҳаққига дуо сўрабди. Демак, у мана шу одамлар ичида солиҳ, дуоси қабул бўладиган кишилар бор, деб ўйласа керак.\nБу Қуръондаги бир мисолни эслатди:\nفَإِذَا رَكِبُوا۟ فِی ٱلۡفُلۡكِ دَعَوُا۟ ٱللَّهَ مُخۡلِصِینَ لَهُ ٱلدِّینَ\n"Улар қачон кемага минсалар, Аллоҳга, Унинг динига ихлос қилган ҳолларида дуо қилурлар". ("Анкабут" сураси, 65-оят).\nЎзбекистонда коронавирус авж олган июл ойидан бери бирон жойда "азиз авлиёларимиз қўлласин, фалончининг руҳи мададкор бўлсин", деган дуога кўзим тушмади, бирон киши бирон қабрга бориб унинг қошида дуо қилгани ҳақида ҳам ёзмади: ҳамма бир хилда Аллоҳдан шифо сўради, солиҳ ва албатта тирик кишилардан дуо истади.\nҲақ мана шундай – инсоннинг фитратига жойлаб қўйилган бўлади, бошига синов, мушкул иш тушса, турли қабр, дарахт, ўлиб кетган шахсларни қўйиб тўғридан-тўғри Аллоҳга юзланади. Аммо қийинчилик ортда қолса, баъзилар яна ўша, ота-боболари қилиб келган иш – қабрлардан мадад сўраш ёки дуони айнан ўша ерларда хослаб қилиш ва бундан фазилат кутиш, Аллоҳ билан ўртасига турли воситачиларни қўйишга қайтади.\nАллоҳ барчамизни тавҳидда мустаҳкам қилиб, унга зид амаллардан узоқлаштирсин.\nМуснанниф Адҳам ҳафизаҳуллоҳ


Деҳқонободда ҳовлида юз берган бахтсиз ҳодиса сабаб бир оиланинг уч аъзоси ҳалок бўлди, бири эса оғир аҳволда - Darakchi\nЖАМИЯТ 04.04.2020, 10:47\nҚашқадарё вилояти Соғлиқни сақлаш бошқармаси Ахборот хизматининг маълум қилишича, кеча, 3 апрель куни Деҳқонобод тумани шошилинч тиббий ёрдам бўлимига Б. маҳалласидан 16 ёшли Х.Ҳ. ўта оғир аҳволда олиб келинган.\nУнга “Заҳарли газдан ўткир заҳарланиш ўта оғир даражаси. Ўткир токсемия даври. Ўпка шиши. Аспирацион синдром. Ўткир нафас етишмаслиги. Ўткир юрак ва қон томир етишмаслиги. Токсик кома” ташхиси қўйилди.\nЗудлик билан стандарт бўйича текширувлар ўтказилиб, беморга тиббий ёрдам кўрсатилди.\nМаълум бўлишича, бемор яшайдиган хонадондагилар эски ҳожатхона ёнидан янги чуқур ковлашаётган пайтда ўртадаги девор ёрилиб кетиши натижасида Х.Ҳ.нинг отаси, 48 ёшли Қ.Э., онаси, 44 ёшли Б.О. ва ва опаси, 20 ёшли Х.Д. воқеа жойида вафот этишган.\nНавоий вилояти ИИБ: Эътиқодга муккасидан кетиб, карантинда саломатликдан кечган каттамачитликлар


Назарбоев Франция раҳбарияти билан Қозоғистондаги сармоялар ҳажмини оширишни муҳокама қилади\n10:32 / 05.11.2015\n“Бир қатор жиддий тижорий битимлар имзоланиши кутилмоқда”, - дейилади Назарбоев матбуот хизмати хабарида.\nФранция Қозоғистоннинг энг йирик сармоядор ва иқтисодий шерикларидан ҳисобланади. Мазкур мамлакат тадбиркорлари Қозоғистонга 11 млрд доллардан зиёдроқ инвестиция киритган. Айни пайтда қўшни давлатда 130та француз компанияси фаолият олиб бормоқда.\nНазарбоев Британия пойтахтидан тадбиркорлар доираси билан бўлиб ўтган музокаралар якунида умумий қиймати 5 млрд долларни ташкил этувчи 40та битимни имзолаганидан сўнг Францияга парвоз қилди. Парижга ташрифи доирасида Назарбоев ЮНЕСКО бош директори Ирина Бокова билан ҳам учрашиб, ташкилот бош конференциясининг 38- сессиясида чиқиш қилади.


Расулуллоҳ: сизларга гуноҳларнинг энг каттасини айтиб берайми?\n“Улар (Раҳмоннинг суюкли бандалари) ёлғон гувоҳлик бермаслар ва беҳуда (сўз ё иш) олдидан ўтган вақтларида олижаноблик билан (ундан юз ўгирган ҳолда) ўтарлар.” (Фурқон, 72).\n“... Бас, бутлардан иборат нажосатдан узоқлашиб, ёлғон сўздан ҳам четда бўлингиз!” (Ҳаж, 30).\nАбу Бакра (розийаллоҳу анҳу) айтди: “Расулуллоҳ (соллаллоҳу алайҳи ва саллам): “Мен сизларга гуноҳларнинг энг каттасини айтиб берайми?” – деб уч мартаба сўрадилар. Саҳобийлар: “Эй Расулуллоҳ (соллаллоҳу алайҳи ва саллам), айтиб беринг”, дейишди. “Аллоҳ таолога ширк келтириш ва ота-онага оқ бўлиш”, дедилар. Расулуллоҳ (соллаллоҳу алайҳи ва саллам) шу вақтда ёнбошлаб ўтирган эдилар, кейин яхшилаб ўтириб олдилар-да: “Огоҳ бўлинглар! Ана ўша катта гуноҳлардан бири ёлғон гапирмоқ, туҳмат қилмоқдир”, дедилар. Ушбу охирги сўзларини шунчалик кўп такрорладиларки, мен ичимда Расулуллоҳ (соллаллоҳу алайҳи ва саллам) чарчадилар, энди гапларини тўхтатсалар ҳам бўларди, дедим” (Имом Бухорий).\nАбдуллоҳ ибн Масъуддан ривоят қилинади. “Набиййи муҳтарам (соллаллоҳу алайҳи ва саллам): “Тўғрисўз бўлинглар, чунки тўғрисўзлик яхшиликка бошлайди. Бу яхшилик эса жаннатга олиб боради. Киши рост гапираверса, Аллоҳ таоло ҳузурида тўғрисўз деб ёзилади. Ёлғон гапиришдан сақланинг, чунки ёлғон гапириш бузуқликка бошлайди, бузуқлик эса дўзахга олиб боради. Киши ёлғон гапираверса, Аллоҳ ҳузурида ёлғончи, деб ёзилади”, деганлар” (Имом Бухорий).\nДругие материалы в этой категории: « Расулуллоҳга бўлган ҳурматнинг 3 кўриниши\tАллоҳга етишиш йўлларини биласизми? »


Шавкат Мирзиёев Тошкентда тирбандлик ва ЙТҲни камайтириш йўлини айтди - xabar.uz\nШавкат Мирзиёев Тошкентда тирбандлик ва ЙТҲни...\nШавкат Мирзиёев Тошкентда тирбандлик ва ЙТҲни камайтириш йўлини айтди\n19.01.2022 20:15 0 2142\nПрезидент Шавкат Мирзиёев 19 январь куни Тошкент шаҳрида жамоат транспортини ривожлантириш чора-тадбирлари бўйича тақдимот билан танишди. Бу ҳақда аввалроқ хабар бергандик.\nАҳолининг жамоат транспортидан фойдаланиш даражасини ҳозиргидан 2 баробар оширилади. Бунда тизимли ёндашув ва одамлар оғирини енгил қилиш мақсади устувор бўлиши, барча транспорт турлари – йўналишли, темир йўл транспорти ва метро линиялари, велосипед ва пиёдалар ҳаракатига мўлжалланган йўлларнинг узвий боғлиқлиги таъминлаш ва комплекс ривожлантирилади.\nЖорий йилда Қўйлиқ-Қипчоқ ерусти метроси қурилиши ҳам якунланади. Бунинг натижасида енгил автомобилдан фойдаланаётган 70 минг аҳоли учун жамоат транспортида юришга қулай шароит яратилади.\nДавлат раҳбари йўл ҳаракатини тўғри ташкил этиш орқали мазкур чорраҳаларда ўтказувчанлик ва қулайликни ошириш кераклигини таъкидлади. Бу йил 200 та чорраҳада ҳаракатни транспорт оқимига қараб бошқариш тизими жорий этилиши, 180 километр пиёда ва велосипед йўлаклари қурилиши, 2 минг автомобилга мўлжалланган тўхташ жойлари ташкил этилиши белгиланди.\nОхирги пайтда Тошкент шаҳрида автобусларнинг кўпи эскиргани, марказий шоҳбекатлар ёпилиб, йўналишлар ўзаро самарали боғланмагани оқибатида аҳолига ноқулайлик туғдираётган эди.\nМасалан, сўнгги беш йилда пойтахт аҳолиси 300 минг нафарга кўпайган, ҳудуди ҳам кенгайган. Бундан ташқари, ҳар куни бир миллиондан ортиқ одам келиб-кетади. Лекин жамоат транспорт тизими пойтахтдаги ўзгаришлардан орқада. 350 та автобуснинг фойдаланиш муддати 10 йилдан ошган, 393 та автобус етишмайди. Тирбандликлар оқибатида автобуслар орасидаги интервал тиғиз пайтда 30 дақиқагача етмоқда.\nШавкат Мирзиёев Тошкент жамоат транспорти


“Мен ҳатто қўрқиб кетаман баъзан”: Лукашенко Мирзиёев ислоҳотлари ва режалари ҳақида - 07.02.2021, Sputnik Ўзбекистон\nБеларусь президенти Александр Лукашенко Ўзбекистоннинг Беларусдаги миссияси якунланаётган элчиси Носиржон Юсупов билан учрашди. 07.02.2021, Sputnik Ўзбекистон\nАлександр Лукашенко дипломатнинг икки мамлакат муносабатларини ривожлантиришга қўшган улкан ҳиссасини алоҳида таъкидлаб ўтди, дея ёзади Sputnik БеларусьЛукашенко элчига мустаҳкам соғлиқ ва Ўзбекистон манфаати йўлидаги ишларда кейинги ишларига муваффақият тилаган.Шу билан бирга, Беларусь етакчиси учрашувда Шавкат Мирзиёев ҳақида ўз фикрларини билдириб ўтган.“У билан Ўзбекистоннинг режалари тўғрисида гаплашишни бошлаганимда баъзида ҳатто қўрқиб кетаман. У барчасига жуда тез киришиб кетмадимикан, деб ўйланиб қоламан. Аммо ҳозирча ҳаммаси ўхшаяпти”, - деди Лукашенко.\nБеларусь президенти Александр Лукашенко Ўзбекистоннинг Беларусдаги миссияси якунланаётган элчиси Носиржон Юсупов билан учрашди.\nАлександр Лукашенко дипломатнинг икки мамлакат муносабатларини ривожлантиришга қўшган улкан ҳиссасини алоҳида таъкидлаб ўтди, дея ёзади Sputnik Беларусь\nШу билан бирга, Беларусь етакчиси учрашувда Шавкат Мирзиёев ҳақида ўз фикрларини билдириб ўтган.\n“Аминманки, у Ўзбекистон қадрлайдиган киши. Унинг мустақил Ўзбекистон ривожланишининг маълум бир давридан кейин қилишни бошлаган ишлари эртага ижобий натижа беради”, - дея ишонади у.\n“У билан Ўзбекистоннинг режалари тўғрисида гаплашишни бошлаганимда баъзида ҳатто қўрқиб кетаман. У барчасига жуда тез киришиб кетмадимикан, деб ўйланиб қоламан. Аммо ҳозирча ҳаммаси ўхшаяпти”, - деди Лукашенко.